Opozicija u niskom startu – Bilten\nSrbiji naredne godina predstoji nova runda izbora na različitim nivoima. Donosimo pregled situacije na opozicijskoj sceni i taktika kojima se spremaju ugroziti vladavinu “naprednjaka”.\nOstalo je manje od šest meseci do predsedničkih izbora u Srbiji i izbora za Skupštinu grada Beograda. Po sili zakona, sigurno je da će se održati izbori na ova dva nivoa – ističe petogodišnji mandat predsednika, te četvorogodišnji mandat odbornika u Skupštini glavnog grada. Gradonačelnici se ne biraju direktno, pa opozicija ima šansu da kroz dobar izborni rezultat formira vladajuću većinu u gradskoj skupštini i izabere novog gradonačelnika. Sada već sasvim izvesno, istovremeno sa beogradskim i predsedničkim izborima održaće se i vanredni parlamentarni izbori. Legitimitet aktuelnog saziva je poprilično okrnjen, s obzirom na to da u Narodnoj skupštini trenutno nema opozicionih poslanika. Usled bojkota prethodnih izbora od strane opozicije, parlament Srbije je jednostranački, pa ni samoj vladajućoj partiji nije u interesu da se ovakvu stanje zadrži.\nI sam Aleksandar Vučić je ubrzo po završetku parlamentarnih izbora 2020. najavio nove izbore početkom 2022. godine. Osim toga, iz Srpske napredne stranke (SNS) znaju da im fokusiranje na lokalne teme ne ide u korist, posebno u Beogradu. Zbog toga će pokušati da kroz kampanju za parlamentarne izbore, krupnim identitetskim pitanjima, potisnu gradske teme u drugi plan.\nSituacija posebno dobija na značaju zbog toga što će se, nakon dužeg vremena, održati izbori na kojima postoji mogućnost da opozicija pobedi vladajuću partiju – pre svega, beogradskim izborima. Tome u prilog ide niska izlaznost u Beogradu na parlamentarnim izborima 2020. kada je svega 35% glasača izašlo da glasa1 . Procene su da je to maksimum koji SNS može da izvuče u glavnom gradu, a da je na opoziciji zadatak da mobiliše nezadovoljne građane.\nKada je o opoziciji reč, proteklih nekoliko meseci obeležile su dve teme. Prva se ticala dileme između ponovnog bojkota ili izlaska na izbore. Suštinski ovde je reč o lažnoj dilemi. Malo ko veruje da ponovni bojkot ima smisla, i sasvim je sigurno da će najveći deo opozicije ovoga puta učestvovati na izborima. Htele to da priznaju ili ne, većina opozicionih organizacija se u proteklom periodu pripremala za izbore. Što nas vodi do drugog pitanja: kako bi opozicija trebalo da se suprotstavi vladajućoj koaliciji? Jednostavnije rečeno, pitanje je da li bi opozicija trebalo da izađe u jednoj koloni ili je pak nekoliko različitih, ideolški profilisanih kolona, prava formula za pobedu opozicije.\nS obzirom na to da se očekuje i raspisivanje vanrednih parlamentarnih izbora, broj otvorenih pitanja i kombinacija raste. Moguće je izaći u jednoj koloni i na gradske i parlamentarne izbore, u više kolona na gradske, a u jednoj na parlamentarne, i naposletku u jednoj koloni i na gradske, a u više kolona na parlamentarne. Osim toga, postavlja se i pitanje da li opozicija treba da podrži jednog kandidata na predsedničkim izborima, ili bi svako trebalo da izađe sa svojim kandidatom.\nNekoliko je nivoa rasprave o kolonama, koje simptomatično, na površinu izbacuju dijametralno suprotna razumevanja politike na opozicionoj sceni. Upravo su na osnovu ovog pitanja manje ili više formirana najmanje tri bloka u okviru opozicije u Srbiji.\nJedan blok čine centrističke partije koje su najvećim delom nastale rasparčavanjem Demokratske stranke (DS). Tu su nominalno socijaldemokratska Stranka slobode i pravde, bivšeg gradonačelnika Beograda i bivšeg predsednika DS-a Dragana Đilasa, zatim umereno desničarska Narodna stranka Vuka Jeremića, takođe bivšeg visokog funkcionera DS-a, kao i sama Demokratska stranka, koja je trenutno marginalna politička opcija. Ovom bloku pripada i liberalni Pokret slobodnih građana, uz još par minornih organizacija. Oni zagovaraju jedinstvenu opozicionu listu, pre svega u Beogradu, dok su na nacionalnom nivou, takođe, bliži jedinstvenoj listi, ali ostavljaju prostora i za nekoliko kolona2 . Smatraju i da je neophodno da opozicija ima jednog predsedničkog kandidata.\nDrugi blok čine zeleno-leve opcije. Pre svega, tu su pokret Ne davimo Beograd, lokalne organizacije okupljene u Građanskom frontu, politička platforma Solidarnost i Forum Roma Srbije. Blisku saradnju ove opcije razvijaju i sa Ekološkim ustankom koji okuplja niz ekoloških pokreta širom Srbije i Zajedno za Srbiju bivšeg gradonačelnika Šapca Nebojše Zelenovića. Tu je i nekoliko samostalnih lokalnih građanskih inicijativa. Iz ove grupacije zalažu se za više programskih kolona i na gradskim i na nacionalnim izborima. Ovo, naravno, ne isključuje post-izbornu saradnju sa opozicijom radi razvlašćivanja SNS-SPS-a, uz jasno definisane principe saradnje i precizno definisane crvene linije. Iz ove grupe smatraju da bi opozicija trebalo da ima jednog zajedničkog predsedničkog kandidata, s obzirom na to da logika većinskog sistema na predsedničkim izborima ne ide u prilog većem broju kandidata.\nTreći blok se polako formira na desnici. Srpski pokret Dveri Boška Obradovića je već najavio izlazak na izbore, najverovatnije nezavisno od prva dva bloka. Slično će i Dosta je bilo Saše Radulovića, pa ne bi bilo iznenađenje ukoliko ove dve opcije formiraju zajedničku listu. Na desnici, za koju se ne može sa sigurnošću reći da je nezavisna u odnosu na SNS je već formirana jedna koalicija. Demokratska stranka Srbije i Pokret obnove Kraljevine Srbije su formirali Nacionalno-demokratsku alternativu i imaju sasvim izgledne šanse da preskoče izborni prag i u Beogradu i na nacionalnom nivou. Ni ova grupacija ne podržava jedinstvenu listu na gradskom i nacionalnom nivou, ali je spremna i da ponudi svoje kandidate na predsedničkim izborima.\nIz prve grupacije ističu nekoliko argumenata za jedinstvenu listu. Navodno građani žele jedinstvenu kolonu opozicije i referendumsku atmosferu protiv SNS-a, posebno u Beogradu gde su u fokusu lokalna i navodno neideološka pitanja. Ipak, deluje da su po sredi neki drugi razlozi. Pod broj jedan, na opozicionoj sceni u Srbiji je trenutno na delu smena generacija, a političari iz tradicionalnih partija, koji smatraju da imaju tapiju na opozicioni aktivizam, vide da im prelazak društvenih pokreta iz aktivističke u političku arenu ugrožava pozicije i privilegije. Tako, njihov je plan da jedinstvenom listom “progutaju” grassroot pokrete iz druge grupacije. Osim toga, to je i način da se operu političke biografije. Koalicijom sa ljudima koji do sada nisu bili na pozicijama političke moći i koji nisu svojim političkim delovanjem ugrožavali javni dobra, legitimizovalo bi se delovanje onih koji to jesu.\nNa kraju, posebno je zanimljiv argument kako su komunalna pitanja zapravo neideološka pitanja. Ovakvo, tehnokratsko-menadžersko, razumevanje politike nije strano opozicionoj sceni u Srbiji i upravo su levi i ekološki pokreti politizovali niz važnih pitanja i štetne projekte koje upravo navedene partije smatraju “neideološkim”.\nNa primer, Dragan Đilas je kao gradonačelnik Beograda uveo štetno javno-privatno partnerstvo, kojim je naplata karata u gradskom prevozu prebačena na privatnu firmu. Nakon što je usledio pad naplate, uvedena je komunalna policija koja se prevashodno starala o tome često, i fizičkom silom, da natera putnike da plate kartu. Na kraju, spomenimo i nasilno iseljavanja 250 romskih porodica, koji su živeli nadomak elitnog naselja “Belville” zbog čega je svojevremeno reagovao i Amnesty International. Kada se sve navedeno ima u vidu, jasno je da su komunalna pitanja itekako ideološka i da je sasvim opravdana potreba zeleno-levog bloka da napravi otklon od koalicije okupljene oko bivšeg gradonačelnika.\nU međuvremenu su se pojavila i istraživanja koja navodno dokazuju uspešnost jedinstvene liste, a koja su kasnije navodno objektivni i nezavisni mediji3 koristili kao vid pritiska na one koji se protive jedinstvenoj listi. Pa tako, na osnovu uzorka od 271 anketirane osobe u Beogradu, prema različitim medijima i “analitičarima“, “dokazano” je da jedna lista u Beogradu donosi opoziciji pobedu. Naravno, ko je samo bacio pogled na dato istraživanje, može videti da nema govora o navedenom zaključku, već da je reč o spinu koji su plasirali mediji i analitičari bliski prvoj grupaciji\nSva je prilika da se insistiranje na vraćanju uloge programa u politički život i matematička formula za rušenje SNS-a ovoga puta preklapaju. Iskustvo Saveza za Srbiju i Ujedinjene opozicije Srbiji pokazuju da je građanima preko glave neprincipijelnih saveza koji okupljaju “teškaše” srpske politike. Veliki broj ljudi jednostavno ne vidi alternativu u bledoj i bezidejnoj opoziciji koju čine ostaci Demokratske stranke, a koja ne nudi alternativnu politiku u odnosu na vlast. Malo stručnijim rečnikom rečeno ukrupnjavanje opozicije u Srbiji ne donosi sinergijski efekat. Dakle, efikasnije je izaći u programski definisanim kolonama gde će se jasno pozicionirati zelena levica, liberalni centar i konzervativna desnica4 . Veštačkim spajanjem ovih opcija, dobar deo birača iz sva tri politička kampa ne bi izašao na izbore. Dodatno, time se ideologija i programi (konačno) vraćaju na političku scenu i otvara se niz pitanja koja su do sada percipirana kao nepolitička.\nJedino kome ovakav scenario ne odgovara jesu političke elite koje čine liberalno centristički kamp. Zašto? Zato što će se onda verovatno videti da dugogodišnji lideri više ne uživaju toliku podršku među građanima i da je vreme za smenu generacija.\nS obzirom na to da je SNS uspeo 2020. da izvede na glasanje svega 35% birača, pretpostavka je da, osim apstinenata, većinu birača koje nisu izašli čine pristalice opozicije. [↩]\nOvde se pozicije Narodne stranke sa jedne strane, te DS-a i SSP-a delom razlikuju. Prema narodnjacima potrebno je formirati jednu listu i na lokalnom i na nacionalnom nivou, dok su DS i SSP otvoreni za više kolona na nacionalnom nivou. Prema njihovoj argumentaciji, na lokalu ideološke razlike nisu važne, dok na nacionalnom nivou jesu, pa je zato potrebno više kolona. Na ovom primeru se jasno vidi koliko je politička imaginacija mejnstrim opozicije u Srbiji sužena – jedino teme kao što su odnos sa EU/Rusijom, NATO-om ili status Kosova su za njih ideološka i politička pitanja. [↩]\nPosebno je uočljiva promena u uredničkoj politici N1, nakon što je Jugoslav Ćosić napustio mesto urednika, te u uredničkoj politici Danasa, nakon što je ovaj medij kupljen od strane United Media-e Dragana Šolaka. [↩]\nIskustvo Crne Gore sa rušenjem DPS-a je najbliže onome što se trenutno dešava u Srbiji. [↩]


Snage vojne hunte napale kamp demonstranata\nTanjug 7. aprila 2021. 09:47\nJANGON – Snage vojne hunte u Mjanmaru napale su danas kamp demonstranata i, prema svedočenju lokalnog stanovništva ubile i ranile više ljudi.\nOd vojnog puča izvršenog 1. februara Mjanmar je u haosu, a kratkotrajni period civilne državne uprave i demokratije krvavo je okončan, što je izazvalo masovne demonstracije i građansku neposlušnost, prenosi Rojters.\nSnage vojne hunte su danas upale u kamp demonstranata u gradu Kale u regionu Saigang, epicentru nemira, odakle se zahteva vraćanje na vlast legalno izabrane premijerke Aung San Su Ći i njene civilne vlade.\nPortal Mizima preneo je da su očevici prijavili paljbu iz vatrenog oružja i pogibiju troje ljudi.\nIz organizacije koja nadzire blokadu interneta NetBloks saopštili su da se Mjanmar od februara nalazi u „informacionom kolapsu“ i da su komunikacioni kanali ozbiljno ograničeni, uključujući i štampu.\nOd početka nemira život je izgubila 581 osoba, među njima i desetine dece, a hunta je uhapsila skoro 3,5 hiljade ljudi, navodi se u izveštaju Asocijacije za političke zatvorenike.


Tanjug 4. juna 2021. 18:18\nRIMINI – Muška odbojkaška reprezentacija Srbije ostvarila je fantastičan trijumf u drugoj utakmici drugog vikenda Lige nacija 2021. u Riminiju, nakon što je danas savladala Francusku sa 3:2 ( 22:25, 24:26, 25:22, 25:23, 15:9).\nIzabranici Slobodana Kovača, aktuelni prvaci Evrope, naneli su Francuzima prvi poraz u Riminiju.\nVodila je Francuska sa 2:0 u setovima, a na kraju slavila Srbija sa 3:2.\nIako se i tokom prva dva seta vodila ravnopravna borba, Francuska je u zavšnicama imala više koncentracije, ali i sreće i povela sa 2:0 u setovima.\nU trećem setu, Srbija je uspela da nadigra Francuze, naročito u finišu, i smanji rezultat na 2:1 u setovima. Slična priča viđena je i u četvrtom setu, u kome je Srbija pored kvaliteta prikazala i veliku borbenost i želju za trijumfom, što je rezultiralo izjednačenjem na 2:2 u setovima.\nSrbija je u petom setu povela sa 5:0 posle sjajne igre, naročito u odbrani, ali i veoma efektne i precizne u napadu. Održavala je Srbija razilku, a zatim povela sa 10:3, pa 12:7, a peti set dobila sa 15:9 za trijumf od 3:2.\nSrbija će sutra u poslednjem, 3. kolu, igrati protiv Brazila od 15 časova.


Svi ministri protiv povećanja plata\nIzvor: Beta, 19.Jan.2010, 15:05\nBEOGRAD, 19. januara 2010. (Beta) - Guverner Narodne banke Srbije (NBS) Radovan Jelašić je u utorak izjavio da je informisan da su svi ministri u Vladi Srbije protiv povećanja plata u javnom sektoru.\n"Sporazum Vlade Srbije i Medjunarodnog monetarnog fonda (MMF)podrazumeva da suma zarada za isplate plata budžetskih korisnika i penzija u 2010. godini ostane nepromenjena", rekao je Jelašić novinarima povodom zahteva zaposlenih u javnim preduzećima da im zarade budu povećane.\nOn je dodao da taj sporazum predvidja da povećani prihodi budžeta, ako privredni rast bude veći od planiranih 1,5 odsto, ne idu u povećanje plata, odnosno potrošnju, već u štednju. On nije želeo da odgovori na pitanje koje bi monetarne mere morala da preduzima centralna banka ukoliko Vlada Srbije pristane na povećanje plata u javnim preduzećima, navodeći da se za sada poštuje sporazum sa MMF-om.\nPovišice zarada traže radnici Telekoma, Jata, Železnica i zaposleni u zdravstvu i socijalnoj zaštiti, dok su radnici Elektroprivrede Srbije (EPS) sa Vladom Srbije sklopili sporazum da im zarade budu povećne na osnovu dobiti preduzeća.\nDan pre: 18.Jan.2010\nDan posle: 20.Jan.2010


Nalet arapskog kapitala u Crnu Goru\n31. avgust/kolovoz, 2017.\nDosadašnji investicioni projekti, statistički podaci Centralne banke i posjete dvojice investitora iz arapskog svijeta koji se svrstavaju među najmoćnije na svijetu, probudilo je interesovanje javnosti u vezi moguće, buduće investicione ekspanzije iz ovog dijela svijeta i njenog uticaja na ukupnu ekonomiju.\nInvestitori iz arapskih zemalja su do sada u Crnoj Gori uložili oko 650 miliona eura, a realizacijom planiranih investicija, računajući samo postojeće aranžmane, cifra bi trebalo da se popne na preko 2,2 milijarde eura.\nU posljednje vrijeme je pojačano interesovanje investitora iz tog dijela svijeta, pa su nedavno, u svega nekoliko dana u Crnoj Gori boravili: milijarder Husain Sajvani iz Ujedinjenih Arapskih Emirata (UAE), vlasnik kompanije Damac koja je lider u izgradnji luksiznih nekretnina u arapskim zemljama i saudijski princ i najbogatiji arapski biznismen Al Valid bin Talal bin Abdulaziz Al Saud koji se, provodeći dio odmora u Crnoj Gori, interesovao i za ozbiljna ulaganja.\nPročitajte: Rasprodaja 'porodičnog srebra' u Tivtu | Arapi preuzeli Duvanski kombinat u Podgorici\nDa li se u Vladi očekuje novi, još intenzivniji talas investicija koji bi mogao značajnije uticati i pokrenuti ekonomske tokove kao što se dogodilo u periodu od 2006. do 2008. kada je zabilježen značajniji priliv ruskih investicija?\nPortparol Ministarstva turizma Marko Mirović kaže da u vezi sa tim očekivanjima postoji optimizam.\n"Investiciono i tržište turizma su sada značajno drugačiji u odnosu na period od prije osam ili deset godina. Sada imamo mnogo više velikih, institucionalnih investicija koje mogu doprinijeti i pokrenuti ekonomske tokove u Crnoj Gori. Definitivno postoji optimizam i smatramo da bi investicije iz arapskih zemalja mogle da budu intenzivnije u narednom periodu", navodi Mirović.\nDa potencijalna ekspanzija arapskih investicija u Crnoj Gori može postati realnost, pored ovih indikatora, potvrđuje i zvanična statistika koja govori da su arapske investicije dominantne.\nIz Ministarstva turizma kaže da su "u prvih šest mjeseci ove godine, na prvom mjestu liste zemalja stranih investitora u Crnoj Gori Ujedinjeni Arapski Emirati sa skoro 61 milionom eura, a da su pored njih Katar sa skoro tri miliona eura i Liban sa nešto manje od milion eura".\nZvaničan podatak o ukupnoj vrijednosti arapskih investicija u Crnoj Gori ne postoji jer u određivanje kupoprodajne cijene marine za mega jahte – Porto Montenegro u Tivtu koja je jedna od njihovih najznačajnijih akvizicija, država nije bila uključena.\nCijena je bila rezultat pregovora prodavca – kompanije Adriatic Marinas kanadskog biznismena Pitera Manka i kupca – Investment Corporation of Dubai iz Ujedinjenih Arapskih Emirata koja važi za najozbiljnijeg pretendenta na dugoročni zakup tivatskog aerodroma koji je najavljen iz Vlade.\nMeđutim, pošto se tržišna vrijednost Porto Montenegra procjenjuje na oko 400 miliona eura, može se pretpostaviti kolika je bila kupoprodajna cijena.\nNajveća planirana investicija iz arapskog svijeta u Crnoj Gori je turističko naselje Luštica Bay kod Tivta egipatske kompanije Orascom, čiji je vlasnik Samih Saviris najavio ulaganje od milijardu i četiristo miliona eura, od čega je do sada realizovano oko stotinu.\nPrvi investicioni poduhvat arapskih investitora u Crnoj Gori je projekat Abu Dhabi Capital Groupe iz UAE – poslovno stambeni kompleks sa hotelom – Kapital Plaza u Podgorici u koji je uloženo 140 miliona eura.\nU turistički kompleks Plavi horizonti kod Tivta, katarska kompanija Qatari Diar je planirala da uloži između 250 i 300 miliona, ali je projekat u zastoju zbog imovinsko-pravnih sporova, zbog čega je njegova sudbina potpuno neizvjesna.\nIz Ujedinjenih Arapskih Emirata je stigla i investicija od deset miliona eura u izgradnju Novog duvanskog Kombinata u vlasništvu BMJ Industries.\nTreba podsjetiti i na namjeru Royal Groupe iz UAE koja je namjeravala da uloži između 180 i 300 miliona u luksuzni turistički kompleks Kraljičina plaža – Dubovica ali projekat nije prošao zbog kontroverznih detalja aranžmana.\nProjekat je blokirala opozicija koja je sa tadašnjom članicom vladajuće koalicije, Socijaldemokratskom partijom, oko ovog pitanja imala većinu u Skupštini.\n"Investicije koje vrijede"\nDugogodišnji turistički privrednik i bivši državni sekretar u Ministarstvu turizma Predrag Jelušić vjeruje da dosadašnje aktivnosti arapskih investitora nagovještavaju moguć novi talas investicija koji bi mogao imati uticaj, ne samo na turizam, već na ukupnu ekonomiju Crne Gore.\n"Vjerujem u to. Radi se o investitorima koji znaju gdje žele da investiraju, ali znaju i kako da investicije, od početka do kraja, učine izvjesnim i stave ih u punu funkciju. Nama je to najznačajnije jer smo imali iskustva sa investitorima iz nekih drugih područja koji su imali želju da investiraju, ali se u tom ciklusu nijesu snašli", ističe Jelušić.\n"Iako su kupili značajne nekretnine, nijesu umjeli da investicije dovedu do kraja. Iskustvo i sistem arapskih investitora koji su već pokazali da imaju, investirajući u zemlje poput Italije, Španije, Velike Britanije... govori da se radi o investitorima koji su u potpunosti uspostavili zaokružene i kvalitetne sisteme što je za nas veoma važno", dodaje Predrag Jelušić.\nPrema Jelušićevim riječima, dodatni kvalitet arapskih investicija u odnosu na ruske koje su se dešavale do 2008. godine je što se ovdje radi o kvalitetnim investitorima koji znaju svoj posao, ali je važno da država i lokalne samouprave budu u stanju da pruže odgovarajući servis.\nPolicija u potrazi za osumnjičenim za trostruko ubistvo na Kosovu


Organizacije civilnog društva u borbi protiv organizovanog kriminala - lukavicaonline.com\nmar 19, 2021 | Aktuelnosti | 0 |\nManje od 1 posto registrovanih organizacija civilnog društva (OCD) na Zapadnom Balkanu bavi se borbom protiv organizovanog kriminala ili korupcije, pokazuje novi izvještaj Globalne inicijative protiv transnacionalnog organizovanog kriminala (GI-TOC).\nNovi izvještaj Opservatorija ilegalnih ekonomija u jugoistočnoj Evropi (SEE-Obs) Globalne inicijative „Jači zajedno: jačanje otpornosti civilnog društva na Zapadnom Balkanu”, objavljen 15. marta, pokazuje da se svega nešto više od200 organizacija civilnog društva od100.000registrovanih na Zapadnom Balkanu fokusira na jednu od najozbiljnijih i najrasprostranjenijih prijetnji za region – organizovani kriminal.\nIstovremeno, u izvještaju su prikazana mjesta gdje su organizacije civilnog društva aktivne u smanjenju organizovanog kriminala i korupcije baveći se smanjenjem štete od upotrebe droga, mladima, bivšim osuđenicima, slobodom medija, ekološkim problemima i ranjivim grupama u svojim lokalnim sredinama.\nIzvještaj, zasnovan na više od stotinu intervjua sa aktivistima civilnog društva, podvlači važnu ulogu koju civilno društvo igra u borbi sa organizovanim kriminalom, te koji su glavni izazovi sa kojima se suočavaju organizacije civilnog društva i u konačnici mapiraju dobre prakse.\n„Sužava se prostor za djelovanje civilnog društva na Zapadnom Balkanu”, istakla je autorica izvještaja Kristina Amerhauser iz Globalne inicijative. „Ovo je zabrinjavajuće jer civilno društvo ima ključnu ulogu u jačanju otpornosti na organizovani kriminal i korupciju”.\nNa osnovu istraživanja, očigledno je da organizacije civilnog društva koje se bave mladima i socijalna preduzeća koja pružaju usluge i koja su povezana sa lokalnim medijima pružaju najbolje rezultate u prevenciji kriminala u svojim lokalnim sredinama.\nNakon višemjesečnog istraživanja autori su došli do zaključka da organizovani kriminal i korupciju treba demistifikovati i rasvijetliti njihove posljedice na život ljudi u lokalnim sredinama. Potrebna je takođe i bolja regionalna saradnja između organizacija civilnog društva koje se bave suzbijanjem organizovanog kriminala i korupcije na Zapadnom Balkanu. Osim toga, organizacije civilnog društva treba da pronađu način da održe otvorene kanale komunikacije sa različitim nivoima vlasti – da budu nevladine, a ne antivladine organizacije. Takođe je od velike važnosti da i međunarodni donatori budu osetljiviji na izazove sa kojima se suočavaju organizacije civilnog društva, a koje rade u ovoj oblasti, posebno na manje organizacije sa ograničenim kapacitetima, u manjim lokalnim zajednicama.\nOrganizacije civilnog društva u efikasnijoj borbi protiv organizovanog kriminala bi trebale jasnije da formulišu i komuniciraju poruke kako bi oblikovale razgovor o organizovanom kriminalu i preduzele male, ali održive korake za izgradnju otpornosti u lokalnim sredinama. Osim toga, potrebno je i da organizacije civilnog društva preuzmu ulogu pokretanja prekršajnih ili krivičnih postupaka pred pravosudnim organima nakon što istraživački novinari objave priču o korupciji i organizovanom kriminalu.\n„Nadamo se da ovaj izvještaj može da doprinese boljem razumijevanju štetnog uticaja organizovanog kriminala i istakne rad hrabrih i posvećenih ljudi u njihovim sredinama“, izjavio je koautor izveštaja Walter Kemp. „Iako se organizacije civilnog društva suočavaju sa velikim izazovima na Zapadnom Balkanu, solidarnost im može pomoći da zajedno postanu jači.”\nIzvještaj će biti predstavljen 19. marta 2021. godine od 11 časova na online webinaru (u trajnju od 90 minuta) gdje će se razgovarati o glavnim rezultatima istraživanja iz ugla Globalne inicijative, ali i aktivista civilnog društva o njihovoj ulozi u suzbijanju organizovanog kriminala na Zapadnom Balkanu. Moderator ovog događaja je Dunja Mijatović, Komesar Vijeća Evrope za ljudska prava. Važno je naglasiti da je obezbijeđen i simultani prevod na albanski, makedonski i bosansko-crnogorski-srpski jezik.\nPreviousPotraga za vozačima u punom gasu\nNextInspektori zatvorili pet objekata, izrečene kazne od 33.000 KM


NOVI BEČEJ: Turizam kao lek za nezaposlenost | Autonomija\nNovi Bečej je jedino mesto u Srbiji u kom je već tri mandata na vlasti Liberalno-demokratska partija, ali i jedina vojvođanska opština u kojoj se LDP izborio za mandat u novom pokrajinskom parlamentu po većinskom sistemu.\nLokalnu skupštinu u ovoj opštini čini 31 odbornik. Prema rezultatima majskih izbora, građane predstavljaju 8 odbornika Preokreta (LDP i SPO), 8 odbornika SNS-a, 5 odbornika Demokratske stranke, i po dva odbornika SPS, SRS, LSV, URS i SVM. Većinu su formirali LDP, DS, LSV, a kasnije su im se pridružili i SVM, SPS i SRS. S obzirom na to da je LDP na vlasti već duži niz godina, ova koalicija okupljena oko njih je prilično stabilna i nema najava o mogućim promenama. SNS, stranka koja je na vlasti na republičkom nivou, u Novom Bečeju predstavlja vodeću okosnicu opozicije, sa ukupno 8 odbornika.\nSaša Šućurović: Naslednik Milivoja Vrebalova na čelu opštine\nPredsednik opštine Novi Bečej je funkcioner LDP-a Saša Šućurović, dok je za zamenika predsednika opštine izabran Tomislav Ratković, predsednik Opštinskog odbora DS-a. Obojica su u prošlom mandatu bili pomoćnici Milivoja Vrebalova, dosadašnjeg predsednika opštine, koji sada obavlja funkciju potpredsednika Skupštine Vojvodine. Predsednik Skupštine opštine je kandidat LSV-a Srđan Glavaški.\nPredsednik opštine Saša Šućurović član je Liberalno-demokratske partije od osnivanja. Član je predsedništva LDP i koordinator za Vojvodinu. U prethodne dve godine direktor je manifestacije Velikogospojinski dani u Novom Bečeju.\n„Dobar dan, izvolite…“\nModel budžeta je formiran transparentno, sa jasno određenim oblastima i detaljnim objašnjenjima. Važno je napomenuti da je sve dostupno na sajtu opštine, kako nacrt budžeta za 2013.godinu, tako i budžeti za prethodne godine, ali i službeni glasnici u kojima se vidi detaljan rebalans ovogodišnjeg budžetiranja.\nOsim budžeta, na sajtu opštine nalazi se i redovno ažuriran informator o radu koji je na vidnom mestu, u okviru glavne stranice sajta. Ipak, opozicija, na čelu sa Sašom Maksimovićem iz SNS-a zamera vladajućoj koaliciji to što je na sajtu sve samo „naizgled dostupno“, a da se važni dokumenti ipak „kriju“ u službenim glasnicima, do koji se nešto komplikovanije dolazi u odnosu na ostale sadržaje sajta. Druga zamerka opozicije je ta što se sajt koristi u promotivne svrhe aktuelne vlasti, a ne kao servis koji će biti na usluzi građanima, tvrdi Maksimović i dodaje da ne postoje mehanizmi na relaciji građanin-opštinska uprava, bar kada je online zona u pitanju. „Na sajtu postoji link, a sa druge strane ne stižu odgovori, jer su filtrirani“, napominje ovaj lider opozicije.\nIpak, budžet je nakon rebalansa u suficitu od oko 26,7 miliona dinara, dok plate i troškovi zaposlenih u lokalnoj administraciji i javnim preduzećima čine oko 23 odsto ukupnih rashoda opštine (na plate odlazi oko 105 miliona dinara). Primetno je da se u Novom Bečeju za troškove službenih putovanja mimo troška za plate izdvaja oko 9 miliona, dok su tzv. „usluge po ugovoru“ oko 34 miliona dinara. Nevladine organizacije takođe dobijaju određen iznos novca, te je za njih 2012. godine izdvojeno oko 24 miliona dinara. Za razliku od ove godine, troškovi predviđeni u nacrtu budžeta za sledeću godinu su značajno uvećani, pa tako je tako, na primer za zarade zaposlenih u planu oko 187 miliona (ove godine je oko 105 miliona), za službena putovanja planirano je oko 16 miliona, dok je za donacije NVO u nacrtu budžeta oko 41 milion dinara.\nInformator o radu ažuriran je redovno, te se u njemu mogu pronaći podaci o zaposlenima u opštinskoj upravi koji obuhvataju ime, prezime, poziciju zaposlenog i radni status (ugovor za stalno, na određeno i sl.) sa ukupnim brojem od 63 zaposlena, što je u proseku oko 2,5 zaposlena u opštinskoj upravi na hiljadu stanovnika.\nMilivoj Vrebalov: Liberalnodemokratski „čovek iz naroda“, najzaslužniji za jedini bastion LDP-a u Vojvodini\nRelativno mali broj zaposlenih u lokalnoj upravi omogućava bolje upoznavanje sa delatnostima ljudi iz različitih sektora, ali i umrežavanje zaposlenih u postupku rešavanja problema građana. Jedan od retkih primera je pravilnik ponašanja zaposlenih u radu sa građanima, u kom izričito stoji: „Obaveza i dužnost zaposlenih je, da pokažu da im je stalo do građana i da su tu zbog njih. Zbog toga su zaposleni dužni, da se prvo obrate recima: “DOBAR DAN. IZVOLITE SEDITE“, a tek posle toga da pitaju građanina: “KAKO MOŽEMO DA VAM POMOGNEMO?“…\nNovi Bečej ima E-upravu, međutim, prva poteškoća sa radom ovog servisa je ta što link na glavnoj strani sajta ne radi jer prijavljuje grešku. Zaobilaznim prečicama može se doći do ovog servisa koji obuhvata uverenja i izvode iz matične knjige rođenih, venčanih i umrlih, kao i mogućnost preuzimanja prijave građevinskoj i komunalnoj inspekciji.\nKada je reč o posebnom telu koje je zaduženo za pisanje projekata, u ovoj opštini od pre tri godine postoji Kancelarija za lokalni ekonomski razvoj. Opozicija međutim ukazuje na statičnost rada ovog tela, jer, kako tvrde, nije bilo značajnijih projekata, a pri tom kancelarija zapošljava oko desetak ljudi po raznim osnovama, iako oni do sada nemaju iskustva na ovim poslovima, tvrdi naprednjak Maksimović.\nNovi Bečej na Tisi\nVojvođanska opština Novi Bečej nalazi se u Banatu, za razliku od susednog Bečeja koji se nalazi sa druge strane reke Tise i pripada Bačkoj. Novi Bečej je smešten na 66. kilometru od ušća reke Tise u Dunav. Prema podacima poslednjeg popisa (RZS, 2011.), u Novom Bečeju živi oko 24,5 hiljade stanovnika. Najveća od četiri mesne zajednice u Novom Bečeju je MZ Novi Bečej sa nešto više od 14 hiljada ljudi, dok su preostale tri mesne zajednice Novo Miloševo, Kumane i Bočar. Od ukupnog broja stanovnika opštine 70 odsto čine Srbi, znatan je broj i Mađara 19 odsto, a Roma 3,5 odsto.\nDo zvaničnog podatka o broju nezaposlenih u Novom Bečeju nismo uspeli da dođemo, međutim, prema prošlogodišnjim analizama SIEPA fonda, stopa nezaposlenosti je oko 30 osto, dok novobečejska opozicija upozorava da je ta cifra odavno premašena i da je stvarna nezaposlenost u ovoj godini oko 35 odsto.\nPrema podacima Centra za socijalni rad, u Novom Bečeju čak 924 porodice primaju socijalnu pomoć, odnosno ukupno 2.314 članova domaćinstava, od čega su 863 deca (188 samohranih roditelja sa 328 dece) i 210 starih lica (odnosno 1.073 radno nesposobnih). Gledano u procentima, ovi podaci ukazuju na veoma težak materijalni položaj čak 10 odsto stanovnika opštine.\nOpozicija kritikuje vlast da se i u segmentu zapošljavanja nije dovoljno angažovala u proteklih šest godina, koliko je aktuelna ova koalicija na vlasti. „Po našem mišljenju, vlast nikakve značajnije korake nije preduzela na zapošljavanju, štaviše 2.000 ljudi je ostalo bez posla“, tvrdi Maksimović.\nIndustrija nije veoma razvijena u ovoj opštini, tako da stanovnici, ali i čelnici Novog Bečeja potencijal vide u ulaganjima i razvoju turizma, ali i poljoprivrede, što bi za krajni cilj imalo i podizanje standarda i poboljšanje uslova života u ovom delu Banata.\nU poređenju sa ostalim opštinama u Srbiji, Novi Bečej se može svrstati u razvijenije opštine, pre svega zbog dobre putne infrastrukture, ulice su asfaltirane, lokalni putevi su u dobrom stanju, a uz to postoji i pruga koja povezuje sva naseljena mesta opštine. Komunalni problemi koji otežavaju život stanovnicima Novog Bečeja su nedostatak kvalitetne vode za piće, ali i izgradnja kanalizacione mreže, jer samo 30 odsto naselja ima sprovedenu kanalizaciju, međutim otpadne vode se ne prečišćavaju, te dodatno ugrožavaju životnu sredinu.\nProblem koji je rešen ove jeseni je izgradnja biciklističke staze u Novom Bečeju i to na deonici od Gerontološkog centra do Novog Sela. Biciklistička staza duga oko kilometar izgrađena je sredstvima samodoprinosa koji je u ovoj opštini uveden još prošle godine. Osim što su je platili građani, oni su je i gradili, kroz projekat javnih radova koji je finansirala opština, napomenuo je predsednik opštine Saša Šućurov prilikom otvaranja staze.\nMeđu projektima koji su u planu za sledeću godinu su izgradnja akva-parka, izgradnja pristaništa na Tisi i rekonstrukcija „Stare vranjevačke opštine“. Za ove projekte je u novom budžetu planirano oko 110 miliona dinara (oko 10 odsto budžeta).\nZaštita životne sredine je u Novom Bečeju posebno uređena aktivnostima Fonda za zaštitu životne sredine, za čiji rad je na godišnjem nivou izdvojeno oko 0,7 odsto ukupnog budžeta opštine. Investicije koje su u najavi, mahom iz stranih fondova, su ulaganja u obnovljive izvore energije, a u okviru toga je u toku izrada planova detaljne regulacije, kako bi se nekoliko lokacija u okolini Novog Bečeja našlo u ponudi kao adekvatna mesta za postavljanje solarnih panela. Osim ulaganja u zaštitu od ambrozije i drugih invazivnih vrsta, opština je izdvojila i deo novca za park prirode.\nPoljoprivreda, ali bez fonda\nOkolinu Novog Bečeja čine plodne oranice, međutim, osnivanje Fonda za razvoj poljoprivrede je tek u planu, dok se intenzivno radi i na projektu razvoja efikasne poljoprivredne proizvodnje. Prema ranijim najavama zamenika gradonačelnika Tomislava Ratkovića, fond će imati za cilj da podstakne i druge grane poljoprivrede, te će se raditi na projektima gradnje plastenika, razvoja stočarstva, povrtarstva i pčelarstva. Pre osnivanja Fonda, važno je pronaći izvore finansiranja projekata, a najverovatnije će se za tu namenu odvajati deo novca od izdavanja opštinske zemlje u zakup, smatra Ratković i dodaje da je Novi Bečej zbog svog položaja i blizine reke Tise predodređen na bavljenje poljoprivredom i turizmom.\nCentar za socijalni rad u Novom Bečeju svoje aktivnosti usmerava ka posebno ranjivim kategorijama stanovništva u saradni sa Gerontološkim centrom i komesarijatom za izbeglice. Problem je taj što i opštinske kase nijedna nova socijalna usluga nije finansirana, upozorava Saša Maksimović iz SNS. „Postoje definisane mere i planirane aktivnosti po Strategiji socijalnih usluga opštine Novi Bečej, međutim stopirane su čak i inovativne socijalne usluge organizacija civilnog društva opštine, kao što su geronto-domaćini, omladinski preduzetnički centar podrške zapošljavanja mladih, Klub za dnevni boravak OSI, Info klub . informisanje mladih o mogućnostima, Trening centar za ruralni razvoj i mnogi drugi“, naglašava Maksimović.\nDruga strana, međutim, odnosi se na zdravstvenu zaštitu u kojoj je ostvaren veliki pomak potpisivanjem ugovora o saradnji između Opštine i Instituta u Sremskoj Kamenici, koji će Novobečejcima omogućiti redovne preglede kod kardiologa, a dugi putovanje, redovi i liste čekanja zamenjeni su intervalom od svega sedam dana, koliko često i dolaze kardiolozi sa Instituta u Novi Bečej. Usluge koje su približene građanima ove opštine su ultrazvuk srca, dopler krvnih sudova, kao i specijalistički pregledi.\nOpština Novi Bečej ima pet osnovnih i jednu srednju školu. Plan podrške đacima i studentima utemeljen je kroz nabavku savremenih sredstava i učila, ali i kroz subvencije za prevoz đaka, podršku na takmičenjima i u vidu raznih stipendija, posebno za studente. Brucoši, ali i svi ostali studenti fakulteta sa prosekom iznad 8.00 mogu da konkurišu za opštinske stipendije za obrazovanje, broj je stipendija je ograničen, što je ujedno i dodatan motiv da se trude i ostvare što bolje rezultate.\nNacrtom novog budžeta za 2013.godinu, među planovima za unapređenje obrazovanja imaju oko 1,6 miliona dinara namenjenih za kupovinu nove opreme i savremenih obrazovnih sredstava, što je u visini od oko 0,2 odsto planiranog budžeta za iduću godinu.\nTurizam kao prioritet\nVelikogospojinski dani: Hleba, igara, ali i turizma\nUlaganja u kulturu, a sa njom i u turizam zauzimaju jedno od primarnih mesta u ovoj opštini. Niz manifestacija koji je ustanovljen pre nekoliko godina iz sezone u sezonu privlači sve više turista, a naročito Velikogospojinski dani u avgustu mesecu, koje posete desetine hiljada turista.\nNarodna biblioteka i Dom kulture ustanove su u koje Novi Bečej ulaže značajna sredstva, međutim, opština u okviru ovih ulaganja finansira i lokalne medije, ali i projekte održavanja tradicije mađarske i romske nacionalne zajednice. Za usluge emitovanja i izdavaštva, kao i funkcionisanje lokalne stanice Radio NB Novi Bečej, opština ukupno izdvaja oko 7,4 miliona dinara, što je oko jedan odsto budžeta opštine, dok se već za sledeću godinu za sredstva informisanja planira povećanje obima sredstava za čak 10 miliona dinara (što je oko 1,6 odsto novog budžeta).\nOpozicija, međutim, zamera vladajućoj koaliciji na nedovoljnoj transparentnosti u ovoj oblasti, pogotovo što se razvoj kulture nalazi i u okviru Strategije održivog razvoja, ali same mere nisu adekvatne, niti se i kao takve sprovode u potpunosti, napominje Maksimović. „Lokalna samouprava još nije definisala da li aktuelni Dom kulture opštine Novi Bečej ima ulogu servisa (pružaoca usluga ili izvođača radova). Ukoliko ima takvu ulogu, mora se navesti kome je servis, pod kojim uslovima i slično, obzirom da ima deset zaposlenih, a nema sopstvenu produkciju“, smatra Maksimović.\nKontinuitet vlasti koji u Novom Bečeju traje, u velikoj meri je doprineo da se sve donesene mere dosledno sporovode, a njihove mane ispravljaju u hodu. Smanjenje administracije koje je usledilo još od dolaska ove koalicije na vlast u Novom Bečeju, kao rezultat danas ima mlade i obrazovane ljude u opštini, koji prate trendove razvoja i usklađuju potrebe stanovnika, sa mogućnostima budžeta lokalne samouprave. Nedostatke koje budžet ne može da pokrije, opština nastoji da nadoknadi kroz apliciranje za sredstva za regionalne razvojne projekte, ali i u okviru pokrajinskih i republičkih fondova.\nMigracije ka većim geografskim centrima donekle su zaustavljene stipendiranjem mladih, međutim, otvaranje novih radnih mesta je jedino dugoročno rešenje, koje još uvek nije realizovano u potpunosti, ali se nalazi u sklopu planova za iduću godinu. Novi Bečej tako postaje jedan od svetlih primera mesta sa manjim brojem stanovnika, ali funkcionalnom upravom, koja dobija poverenje građana već tri mandata za redom. „Rezultate rada birači svakako mogu nagraditi poverenjem, ali i oduzimanjem privilegovane funkcije vođenja opštine, ukoliko očekivani rezultati napretka izostanu ili se pojave bolje alternative“, zaključuje naprednjak Saša Maksimović.


Nema kraja problemima u bijeljinskoj Fabrici šećera - Akta.ba\nIako se pojavio kupac koji za bijeljinsku Fabriku šećera nudi tri miliona maraka, okončanje stečaja tog propalog preduzeća još je na dugom štapu.\n14.01.2021. 08:38 / Izvor: Glas Srpske\n"Čekamo da stečajni sudija zakaže sjednicu Skupštine povjerilaca, te da Viši privredni sud u Banjaluci donese odluku po osnovu prigovora. Sve te procedure mogle bi da odgode okončanje stečaja za još neka dva ili tri mjeseca", rekao je Matić.\n"Vjerujem da će stečajni sudija čekati da bude riješena ta žalba kako bi tek onda sazvali Skupštinu povjerilaca", rekao je Matić.\n"Žalili smo se na način smjene i postavljanje novih članova Odbora povjerilaca. Od Privrednog suda u Bijeljini dobili smo odgovor u kojem su oni zaobišli suštinu naše žalbe, tako da smo novu žalbu uputili Višem privrednom sudu u Banjaluci i tražili da se zaustavi nelegalni proces prodaje Šećerane", rekao je Nikolić.\n"Nije ovo prvi put da se članovi odbora nelegalno smjenjuju. Po istom "receptu" prije nekoliko godina smijenjen je Faik Muhić, i nakon žalbe Višem privrednom sudu vraćen je u odbor. Tada je procedura trajala nekoliko mjeseci, tako da i mi očekujemo pozitivnu odluku do kraja februara", poručio je Nikolić.


Dualno obrazovanje – znanje za budućnost - Topličke Vesti | Topličke Vesti\tDualno obrazovanje – znanje za budućnost - Topličke Vesti\nDualno obrazovanje – znanje za budućnost\nAutor Milen Đorđević 19 okt 2020\nKURŠUMLIJA- U Ekonomsko – tehničkoj školi u Kuršumliji danas su potpisani Ugovori o učenju kroz rad između učenika (roditelja) drugog razreda obrazovni profil kuvar i konobar i Specijalne bolnice za rehabilitaciju „Prolom Banja“.\nDirektor škole Ratomir Pantović naglašava da je Specijalna bolnica „Prolom Banja“ jedini poslodavac koji se odazvao javnom pozivu za učešće u realizaciji dualnog obrazovanja. Kao društveno odgovorno preduzeće prihvatila je ovaj veliki izazov i sve obaveze koje proističu iz Zakona o dualnom obrazovanju i na taj način omogućila našim učenicima učenje kroz rad.\nLicencirani instruktori “Prolom Banje“ neposredno će se starati da se tokom učenja kroz rad realizuju sadržaji propisani Planom i programom nastave i učenja, kako bi učenici stekli potrebne kompetencije.\nKroz ovaj vid školovanja ohrabruje se učenička želja za sticanjem novih znanja i praktičnih veština.\nPročitajte i... Juče u Blacu 7 pozitivnih na kovid-19\nKratak url URL: https://toplickevesti.com/?p=487064


Krava Nikolija donedavno je imala “cimerku”, u boksu pored nje nalaze se još dve krave – jedna bi trebalo uskoro da se oteli. U istoj štali su još dva teleta sa mama, desetine ovaca i mlada lipicanerka – Mala. A sve uredno, čisto i “pod konac” – učenici i nastavnici Poljoprivredno-hemijske škole u Obrenovcu dobro se staraju o ekonomskom imanju u selu Grabovac.\nĐaci na školskom oglednom imanju praktično uče o životinjama, dostupna im je i moderno opremljena veterinarska ambulanta, a tu su i voćnjaci, zasadi lekovitog bilja, plastenici, učionice na otvorenom, park… Budući poljoprivrednici, voćari, veterinarski tehničari i veterinari u Poljoprivredno-hemijskoj školi očigledno dobijaju odlično obrazovanje, a to je u velikoj meri moguće zahvaljujući bespovratnoj pomoći Evropske unije.\n“Reforma srednjeg stručnog obrazovanja počela je upravo reformom škola oblasti poljoprivredne proizvodnje i prerade hrane. Udarnu podršku nam je pružila Evropska unija, od 2003. godine” kaže Dragoljub Zlatanović, direktor škole.\nOpremanje škole, edukacija nastavnika i direktora – podrška je koju je Poljioprivredno-hemijska škola dobila kroz četiri različita projekta EU. Tu se podrška nije završila, priseća se direktor.\n“Nakon katastrofalne poplave koja je zadesila Obrenovac, a zadesila je i Poljoprivredno-hemijsku školu – i tada smo imali izuzetnu podršku i pomoć Evropske unije, kako materijalnu, tako i ljudsku, oko renoviranja, popravki, i svega onoga što je prethodilo nabavci nove opreme, imajući u vidu da je u poplavi mnogo opreme uništeno.”\nŠkolska zgrada nalazi se nedaleko od centra Obrenovca. Na zidu pored ulaza nalazi se tabla, gde je označena visina od preko dva metra – dokle je dosegla voda tokom poplave 2014. Prizemlje škole – kabineti za stručnu nastavku, i fiskulturna sala, tada su bili značajno oštećeni, a učenici su ubrzo imali priliku da koriste obnovljene prostorije – za građevinske radove i kupovinu nameštaja, Evropska unija izdvojila je više od 70.000 evra.\n„Uspeli smo da na vreme obnovimo školu kako bi se nastava normalno odvijala, zahvaljujući donaciji Evropske unije. Pet kabineta za stručne predmete u prizemlju i sala za fiskulturu potpuno su renovirani, nakon što im je poplava u maju prošle godine pričinila veliku štetu“, rekao je direktor tada, a sada dodaje:\n“Podrška se nastavlja: u tri faze smo dobili opremu za laboratoriju, za određene analize, za veterinarsku ambulantu, poljoprivrednu mehanizaciju. Samim tim je i škola osnažena. Pomoću opreme i edukacije nastavnika, oni mogu da prenesu znanje učenicima kroz praktične primere, da učenici ponesu što bolje znanje.”\nPoljoprivredno-hemijska škola je samo jedna od 52 poljoprivredne i veterinarske škole u Srbiji, koje je podržala EU, nabavkom opreme ukupne vrednosti 2,6 miliona evra.\nBudućnost domaće poljoprivrede izneće ovi mladi, obrazovani ljudi.\nGovoreći o gotovo dve decenije dugoj saradnji Evropske unije i škole, direktor zaključuje:\n“Jedni bez drugih očigledno ne možemo i ne treba da budemo. Ovo je velika i značajna pomoć za Poljoprivredno-hemijsku školu.”\nEvropska unija donirala 230 miliona evra za poljoprovredu i bezbednost hrane u Srbiji od 2000. godine. Očuvanje životne sredine i zdravlja ljudi, bezbednost hrane, poštovanje dobrobiti životinja, održavanje zemljišta u dobrom stanju – glavni su ciljevi ovog sektora. IPARD ( jeste vodeći program u ovoj oblasti, u okviru kog je za Srbiju izdvojeno 175 miliona evra u periodu između 2014. i 2020. godine, uz još 55 miliona evra nacionalnog sufinansiranja.\nobrazovanje obrazovanje Education Education\nSupply of equipment for VET schools\nConsultations on the new education strategy framework


Jagma za besplatnim desetodnevnim boravkom u banjama, rok za prijavu uskoro ističe! - Infobrif\nJagma za besplatnim desetodnevnim boravkom u banjama, rok za prijavu uskoro ističe!\nObjavljeno 18.05.2019. u 10:34\nDirektor filijale Republičkog fonda za penzijsko i invalidsko osiguranje u Šapcu Nenad Plavić ponovio je juče poziv penzionerima iz ovog kraja da se prijave za odlazak na besplatnu desetodnevnu rehabilitaciju u jednoj od banja Srbije. Pravo na konkurs imaju penzioneri iz kategorije zaposlenih, samostalnih delatnosti i poljoprivrednika čija penzija iznosi do 26.324 dinara, piše Politika.\nOglas je objavljen 6. maja i otvoren je do 21. maja, a već u prvih sedam dana zabeleženo je ogromno interesovanje najstarijih Šapčana.\nU besplatnu rehabilitaciju, navodi Plavić, uključeni su i troškovi prevoza u visini cene autobuske karte ili železnice drugog razreda, a fond će snositi i troškove za pratioca slepog penzionera, kao i za pratioca deteta koje koristi porodičnu penziju po osnovu nesposobnosti za samostalan život. Penzioneri će tokom boravka u banjama biti potpuno medicinski zbrinuti, a ugovorima sa svakom banjom preciziran je obim terapija koje moraju da dobiju.\n„Prijave se podnose organizacijama penzionera, prema mestu prebivališta, a na redosled na rang-listi uticaće visina penzije, dužina staža osiguranja, dužina korišćenja penzije, ostvareno pravo na tuđu negu i pomoć i pravo na porodičnu penziju”, ističe direktor šabačke filijale RF PIO.\nMeštani u ovom selu u Srbiji poklanjaju placeve za izgradnju kuće ili vikendice\nU Gradskom udruženju penzionera Šapca kažu da su ovih sedam dana zatrpani poslom, zbog čega su morali da dodatno angažuju svoje članove volontere da distribuiraju formulare, prikupljaju prijave i, ukoliko je potrebno, a pokazalo se da jeste, pomažu zainteresovanim sugrađanima u popunjavanju obrazaca.\n„Prošle godine smo imali ukupno 580 zahteva, a ove, zaključno sa ponedeljkom, obradili smo već 500. Do zaključenja oglasa očekujemo bar još 300 prijava”, naglašava novinar Stevan Matić, potpredsednik gradskog udruženja, koje broji preko 6.500 članova.\nNa području Šapca živi oko 21.500 penzionera, a udruženje prima sve prijave, pošto članstvo nije uslov za besplatno korišćenje banja. Matić nam kaže da je prošle godine čak trećina prijavljenih prošla na konkursu, ali da, i pored toga, najveći broj šabačkih penzionera sa malim primanjima još nije koristio ovo pravo.\n„Penzionerima iz našeg kraja opredeljeno je šest destinacija: Koviljača, Vrdnik, Zlatibor, Ivanjica, Selters kod Mladenovca i Vrnjačka banja. Oni na spisak želja imaju pravo da stave i neke druge od ukupno 24 banje, ali mogu ih dobiti ukoliko ne bude dovoljno zainteresovanih. Šapčani, i ranije a i sada, najviše traže Banju Koviljaču, što je razumljivo, jer im je najbliža, zatim Vrnjačku banju i Zlatibor, a manje Vrdnik. Prošle godine je bilo i desetak zahteva za Nišku banju”, navodi Matić.\nKonkurs je, ističe naš sagovornik, okončan po isteku roka za žalbu od 15 dana. Dešavalo se, prilikom kompjuterske obrade, da pojedine prijave ne budu unete ispravno u sistem, pa po žalbama budu ponovo razmatrane i rangirane. Bilo je, takođe, i primera da penzioneri dobiju pravo na besplatnu banju, ali da naknadno odustanu od odlaska, pa se njihovo mesto popunjavalo prvim sledećim sa rang-liste.\nFiskalni savet: Srbija može da ima rast od 7 odsto, ali pod ovim uslovima\nKako će izgledati prelazni rok u Partizanu, “grobari“ će konačno biti zadovoljni?


Prema anketi Marc koja je sprovedena za potrebe televizije Antena, opoziciona Nova demokratija u nedelju bi dobila 29,4 odsto glasova za Evropski parlament, dok bi vladajuća stranka SIRIZA dobila 22,4 odsto.\nNa trećem mestu, prema podacima iste ankete, bio bi levičarski Pokret za promene (KINAL) sa 6,6 odsto podrške kod ispitanika, a odmah iza njega su neonacistička grčka stranka Zlatna zora sa 5,4 odsto podrške i Komunistička partija (KKE) sa 4,8 odsto. Broj neopredeljenih birača iznosi 12,2 odsto.\nRezultati ankete MRB sprovedena od strane Star TV pokazuju da bi opoziciona Nova demokratija danas dobila 29 odsto glasova, dok bi stranka grčkog premijera Aleksisa Ciprasa SIRIZA dobila 22,5 odsto podrške birača.\nNa trećem mestu ponovo se nalazi Pokret za promene (KINAL) sa 6,8 odsto podrške ispitanika, ispred četvrtog mesta koje zauzma Zlatna zora i Komunistička partija Grčke sa šest odsto podrške.\n"Grčka neće blokirati Severnu Makedoniju i Albaniju u EU, ali će NEKI USLOVI ipak morati da se ispune"


Radio „Bravo“ ne emituje program, utvrdilo Ministarstvo kulture - Radio Goraždevac\nRadio „Bravo“ ne emituje program, utvrdilo Ministarstvo kulture\nMinistarstvo kulture i informisanja ukinulo je u septembru prošle godine Rešenje o dodeli sredstva za sufinansiranje projekta radija „Bravo“ iz Istoka jer ovaj medij „ne emituje radio program, odnosno ne proizvodi medijske sadržaje“, saznaje Udruženje novinara Srbije (UNS). Ovim je i zvanično potvrđena informacija koju je juče objavio urednik Radio Goraždevca Darko Dimitrijević da radio „Bravo“ ne emituje program.\nRadio „Bravo“, odnosno izdavač Radiodifuzno društvo Bravo Pro Expo d.o.o na Konkursu za sufinansiranje projekata koji se realizuju putem elektronskih medija sa sedištem na teritoriji AP Kosovo i Metohija u 2017. godini prvobitno je dobio 650.000 dinara za projekat „Srbi u Metohiji – opstanak i problemi“.\nDa radio „Bravo“ ne emituje program, Ministarstvo kulture i informisanja službeno je dopisom, 8. avgusta 2017. godine, obavestio Privremeni organ opštine Istok, piše u Rešenju o delimičnom ukidanju Rešenja o raspodeli sredstava sredstava u koje je UNS imao uvid.\nU obrazloženju odluke o ukidanju podrške, koju je potpisao ministar Vladan Vukosavljević, navodi se da Ministarstvo „informaciju dobijenu od strane Privremenog organa opštine Istok smatra dokazom o promenjenim okolnostima u odnosu na one koje su postojale u vreme donošenja rešenja“.\n„Naime, stranka je u predlogu projekta navela da emituje medijski sadržaj, a takvi navodi očigledno nisu istiniti. Postupajući organ stoji na stanovištu da bi prenos sredstava iz budžeta za projekat stranke koja ne emituje medijski sadržaj, pričinilo ozbiljne štetne posledice i ugrozilo ostvarivanje javnog interesa određenog članom 15 Zakona o javnom informisanju i medijima“, piše u obrazloženju.\nPodsetimo, gostujući u emisiji “Ćirilica” na TV Hepi, predsednik Srbije Aleksandar Vučić rekao je da je pronašao posao određenim građanima iz Istoka koji su mu se u Lapljem Selu direktno obratili za pomoć, odnosno da je rešen egzistencijalni problem majke sa šestoro dece, tako što će njen najstariji sin biti zaposlen u radiju „Bravo“ u Osojanu.\nUrednik Radio Goraždevca Darko Dimitrijević objavio je juče na sajtu gorazdevac.com da ovaj radio „ne radi i ne emituje program već pune dve godine“.\nRadio „Bravo“ danas je u demantiju tvrdio da emituje program, navodeći da je osnovan 2010. godine u selu Osojane kod Istoka, da se njihova kancelarija nalazi u zgradi O.Š. Radoš Tošić od prvog dana od kada emituju bez prekida, ali uz velike probleme, kao i da je njihova „frekvencija lokalnog tipa i da pokriva samo teritoriju opštine Istok“.


Antivakseri i protivnici zabrana sukobili se s policijom u Parizu - Index.ba\nAktivisti pokreta protiv vakcinacije i drugi demonstranti protiv zabrana u Francuskoj sukobili su se danas sa policijom u centru Pariza, javili su lokalni mediji.\nPrema navodima medija, policija je upotrijebila suzavac da bi rastjerala demonstrante.\nSlični protesti najavljeni su u Marseju, Monpeljeu, Nantu i Tuluzu.\nProtesti su najavljeni tokom vikenda jer zastupnici treba da glasaju o nacrtu zakona koji je predložila administracija s ciljem uspostavljanja zdravstvene potvrde i obavezne vakcinacije za radnike zdravstvene službe.\nPrethodni članakStanivuković odgovorio Mostarcima, evo šta im je poručio\nNaredni članakLana Pudar: Idemo dalje u nove pobjede, nemam pravo biti nezadovoljna


Dodik neće prihvatiti izjavu u Briselu u kojoj se osuđuje agresija na Ukrajinu: Idem da im kažem - epiCentar INFO\nDodik neće prihvatiti izjavu u Briselu u kojoj se osuđuje agresija na Ukrajinu: Idem da im kažem\nČlan Predsjedništva BiH Milorad Dodik još jednom je potvrdio da je glavni Putinov pijun na Balkanu rekavši da neće prihvatiti zajedničku izjavu u Briselu ukoliko se u njoj bude nalazila osuda ruske agresije na Ukrajinu.\nDodik je rekao da “međunarodna zajednica unosi ozbiljan nered u BiH” i da u nedjelju putuje u Brisel da “im to lijepo kaže”.\n“Traže da se mnoge stvari istaknu u rezoluciji, a jedna od njih je da, eto mi osuđujemo agresiju Rusije na Ukrajinu. Vjerujem da postoji konsenzus među nama iz RS-a i da ćemo reći da osuđujemo rat, a ne da kvalifikujemo šta je agresija, a šta ne – rekao je Dodik.\nPodsjećamo, službeni Brisel je iz BiH pozvao 16 predsjednika političkih partija na zajednički sastanak sa predsjednikom Evropskog vijeća Charlesom Michelom.\nNakon sastanka je predviđeno potpisivanje zajedničke izjave, koja prema nacrtima, s čijim sadržajem lideri stranaka nisu u potpunosti upoznati, broji već nekih 12 tačaka.\nVrlo je moguće da bi jedna od tačaka, s obzirom da je tema mogućnost dodjeljivanja kandidatskog statusa Bosni i Hercegovini, mogla biti i osuda ruske agresije na Ukrajinu, budući da je to službena politika EU.\nPrevious SDA odgovorila američkoj ambasadi: Ništa od navedenog nije istina\nNext Cyber napadi na BiH


RTCG - Radio Televizija Crne Gore - Nacionalni javni servis :: Svijet :: Dodatak za siromašne i raniji odlazak u penziju\nVLADA ITALIJE ZA REFORME 18. 01. 2019. 15:01 >> 14:32 2\nVLADA ITALIJE ZA REFORME\nDodatak za siromašne i raniji odlazak u penziju\nItalijanska vlada odobrila je reforme socijalne pomoći i penzionog sistema, što su bila predizborna obećanja Pokreta pet zvjezdica i desničarske Lige, a kojima se predviđa dodatak za siromašne i omogućuje raniji odlazak u penziju, prenosi Rojters.\nProgram bi trebalo da košta oko 11 milijardi eura, a kritičari kažu da je ovakav sistem neodrživ za već napregnute javne finansije Italije. Premijer Ðuzepe Konte izjavio je da je vlada ponosna na ove mjere.\n"Ovo je vlada koja održava svoja obećanja", rekao je Konte, prenosi Rojters.\nNakon što je vlada odobrila reforme, njih mora da potvrdi i italijanski parlament u narednih 60 dana.\nLider Pokreta pet zvjezdica Luiđi di Majo, izjavio je da će ove reforme poboljšati životni standard preko pet miliona Italijana koji žive u siromaštvu.\n"Osnovali smo novu državu blagostanja u Italiji", poručio je Di Majo.\nUkoliko predlozi budu usvojeni, primjena programa će početi u aprilu.\nZa nevjenčana lica bez prihoda koja žive u iznajmljenim stanovima predviđeni dodatak iznosi do 780 eura mesečno, za porodice sa jednim djetetom 1.080 eura, dok će porodice sa troje djece dobijati do 1.280 eura mjesečno. Vlada kaže da će reforme omogućiti da stariji i manje motivisani radnici odu u penziju i tome oslobode mjesta za mlađe nezaposlene osobe.\nKritičari kažu da Italija, na dugi rok, sa svojim velikim javnim dugom i sve starijim stanovništvom, ne može da izdrži sniženje starosne granice za odlazak u penziju.


U Briselu je dogovoreno da 30. septembar bude poslednji rok da se rasformiraju sve ilegalne strukture bezbednosti na severu Kosova, nakon čega bi usledila njihova integracija u kosovske. Do toga, međutim, nije došlo zato što Srbija nije izvršila svoje obaveze, ali to isto navodi i beogradska strana za prištinsku, na osnovu onoga što kažu pregovarači.\nProces integracije srpskih bezbednosnih struktura u odgovarajuće kosovske je i dalje otvoreno pitanje, s obzirom da Srbija prošle nedelje nije dostavila Briselu spisak pojedinaca koji žele da postanu deo Policije Kosova, kao što je bilo predviđeno Briselskim sporazumom i planom primene, izjavila je za RSE, šefica kosovskog pregovaračkog tima, Edita Tahiri.\n„Srbija, iako je imala za obavezu da 16. septembra dostavi listu svih pojedinaca koji žele da postanu deo Policije Kosova, nije to uradila, tako da je to, pitanje procesa integracije i dalje ostavilo otvorenim“, kazala je Tahiri.\n„Što se tiče gašenja bezbednosnih struktura, jedino je bilo napretka u oblasti zatvaranja svih kancelarija bivšeg MUP-a koje su ilegalno radile na severu, ali još uvek deluju ilegalne strukture, kao što je Civilna zaštita, koja je takođe trebalo da se rasformira 30. septembra, ali ni u tom pravcu nije bilo napretka“, navodi ona.\nTahiri dodaje da je Srbija donela odluku da prekine isplatu plata pripadnicima njihovog MUP-a, ali ne i za ostale strukture.\nŠefica kosovskog pregovaračkog tima navodi da je Vlada Kosova izrazila spremnost i volju za punu integraciju pojedinaca koji žele da se integrišu u kosovske strukture bezbednosti, ali da Srbija, samom činjenicom da nije predala spisak, odugovlači sa primenom briselskog sporazuma.\n„Mislim da Srbija ne pokazuje političku volju da primeni sporazum oko pitanja bezbednosti. Oni jesu informisani o svim ljudima koji su radili u paralelnim strukturama, jer su delovali u strukturama koje je Srbija formirala, nije problem da ne znaju o kome se radi, već je problem što odugovlači primenu sporazuma i što beži od obaveza iz briselskog sporazuma“, navodi Tahiri.\nStoga je, dodaje ona, zatraženo od Brisela da Evropska unija poveća pritisak na Srbiju kako bi ispunila svoje obaveze.\n„Napredak u tom pravcu se treba ostvariti na relaciji EU – Srbija, gde EU treba da traži od Srbije da ispuni svoje obaveze, a to su obaveze tri strane, države Kosova, države Srbije i EU kao posrednika. Sve strane treba da ostvare obaveze iz briselskog sporazuma“, zaključuje ona.\nĐurić: Priština ne realizuje dogovor\nS druge strane, savetnik predsednika Srbije i šef radne grupe Srbije na pregovorima u Briselu Marko Đurić tvrdi da je pat pozicija u koju je zapao proces implementacije Briselskog sporazuma rezultat neispunjenih obaveza, ali na kosovskoj strani.\n“Sprovođenje briselskog sporazuma nažalost u velikoj meri je u segmentima pravosuđa i policije ometano činjenicom da Priština nije realizovala dogovor da se do 1. septembra na području pokrajine osnuju novi osnovni sudovi i tužilaštva u sredinama sa srpskom većinom, što je dovelo do onemogućenja integracije pravosudnih struktura. S druge strane, činjenica da Zakon o amnestiji nije primenjen u punoj meri i nije na snazi zbog problema sa Ustavnim sudom, i nije formulisan do kraja na način na koji je to dogovoreno u Briselu, dovodi do prepreka u realizaciji dela briselskog sporazuma“, kaže on.\nĐurić navodi da srpska strana očekuje da će Priština prestati da koči ove segmente sporazuma, kako kredibilitet onoga što je dogovoreno ne bi bio ugrožen opstrukcijama jedne od strana, kao što je slučaj sad.\n„Jedini izlaz iz pat pozicije je prestanak opstrukcije i puna primena onoga što je dogovoreno, uključujući i osnivanje osnovnih sudova i tužilaštva u sredinama sa srpskom sredinom, i puno sprovođenje Zakona o amnestiji i početak rada na izmeni pravnih propisa koji su neophodni za funkcionisanje Zajednice sprskih opština“, ističe Đurić.\nIz Brisela ipak poručuju da je implementacija dogovora ključna. Maja Kocijančič, portparolka visoke predstavnice EU, Catherine Ashton, navodi da je to i tema prošlonedeljnog sastanka Ashtonove sa Tomislavom Nikolićem i Hashimom Thacijem u Njujorku.\n„Mi smo u kontaktu i sa jednom i sa drugom stranom. Radimo na tome da se rad na implementaciji nastavi. To je bio i predmet rasprave prošle sedmice kad se g. Ashton sastala i sa predsednikom Nikolićem i sa premijerom Thacijem. Implementacija je ključna, rad na implementaciji mora da se nastavi, i mi smo u kontaktu i sa jednom i sa drugom stranom da bi do toga došlo“, kazala je ona.\nInače, na osnovu plana implementacije, „članovi srpskih bezbednosnih struktura na Kosovu će biti u potpunosti integrisani u odgovarajuće kosovske strukture i njihove plate će biti isplaćivane isključivo iz budžeta Kosova. Takođe, i integracija pravosudnih institucija će biti završena. Sve ustanove srpskog suda na Kosovu će biti zatvorene do tada, a nova tela će biti uspostavljena i osoblje integrisano u kosovski sistem“.


Generalna skupština Američke privredne komore je jedinstvena prilika koja će okupiti predstavnike kompanija članica AmCham-a, Ambasade SAD-a u Srbiji, predstavnike međunarodnih institucija, partnerskih asocijacija i medija.\nNa Generalnoj skupštini biće predstavljeni rezultati koji su ostvareni u prethodnom periodu kroz Godišnji izveštaj za 2017. godinu, kao i planovi za 2018. godinu u oblasti regulatornih poslova i daljeg razvoja delovanja AmCham-a.\nNa centralnom delu događaja, predstavnici AmCham kompanija članica izabraće na dvogodišnje mandate 7 novih članova Upravnog odbora AmCham-a, a kandidati su:\nZa predsednika AmCham-a (jedna pozicija):\nJelena Pavlović, Philip Morris Services\nNa ovom linku možete pogledati Izjavu o namerama kandidata.\nZa prvog potpredsednika AmCham-a (jedna pozicija):\nBranislav Savić, Ball Packaging Europe\nSlavko Carić, Erste Bank\nNa ovom linku možete pogledati Izjave o namerama kandidata.\nZa drugog potpredsednika AmCham-a (jedna pozicija):\nQuentin Royer, Delhaize\nZa članovi Upravnog odbora AmCha-a bez portfelja (četiri pozicije):\nDejan Pešić, MediGroup\nIrena Stastny, AbbVie\nMarko Jović, VIP Mobile\nMihajlo Poštić, DXC Technology\nNicolaas Houwert, Hilton\nSamir Attar, Sanofi - Aventis\nVladimir Čupić, Atlantic Grupa\nTakođe, na Generalnoj skupštini biće objavljen dobitnik AmCham Leader in Change HERO 2018 nagrade koja odražava ključne vrednosti AmCham-a i ima za cilj da prepozna izuzetne pojedince, institucije ili neprofitne organizacije koje daju značajan doprinos napretku u svojoj stručnoj oblasti i pozitivno utiču na društvo i šire društvene tokove.\nNa ovom linku pogledajte detalje o nagradi.


Poker Srbija: Bivši Vlasnik PokerStars-a Postao Šampion UKIPT High Roller-a\nBivši vlasnik PokerStars-a je postao šampion UKIPT High Roller-a, koji se održava na tlu ove najveće onlajn poker sobe na svetu, ostrvu Isle of Man. Sve dok nije postao deo Amaya kompanije, vlasnik PokerStars-a je bio Isai Scheinberg, koji je ovu proslavljenu kopmaniju prodao za $4.900.000.000. Ujedno on je i "krivac" što je PokerStars-a baza na omalenom ostrvu između UK i Irske. Međutim, ove nedelje nije bila u centru pažnje kupovila-prodaja PokerStars-a, već UKIPT (UK and Ireland Poker Tour).\nUpravo na ovom događaju je trijumfovao Isai Scheinberg, koji je za pobedu zaradio £13.850. Ako se doda informacija da je ulaz bio £2000 + £200, ubrzo se shvata da nije imao preveliku (brojčan) konkurenciju, jer se prijavilo samo 15 igrača. Prema pisanjima medija nakon trijumfa, dolazimo do zaključka da je imao najviše navijača, što je donekle i logično, kada se zna da su ona ovom ostrvu veliki deo populacije njegovi bivši saradnici sa kojima je radio do nedavno.\nIsai Scheinberg je pre prodaje najveće onlajn sobe na svetu vešto izbegavao medije, pa je skoro bilo nemoguće pronaći fotografiju ili intervju sa njim. Međutim, nakon što je prodao PokerStars još više je skrenuo pažnju na sebe jer je američka vlada pokrenula sudski postupak protiv njega. Ova tužba datira još od vremena Crnog petka, gde se PokerStars optužuje za pranje novca.\nIpak, uspeli su da se dogovore sa vladom Amerike, pa su na račun uprave za porez uplatili $500.000.000, ali je tužba protiv samog Scheinberg-a ostala na snazi i u slučaju da stupi na tlo Amerike, bio bi uhapšen i krivično gonjen, što se najverovatnije neće dogoditi.


Federiko Makeda je navodno tražio platu od 1,2 miliona evra za godinu dana, ali će ipak pristati za 500.000 fiksno, odnosno 700.000 ukupno uz "lako ostvarive bonuse". Ono što za sada "koči" dolazak nekadašnjeg člana mlađih selekcija Italije je visoko obeštećenje koje potražuje njegov trenutni klub. PAO za Makedu traži milion evra, ali je uprava Zvezde bila spremna da ponudi 350.000. Ipak, kako stvari stoje, crveno-beli će morati da izdvoje više od planiranog, mada se trenutno ne zna tačno koliko.\nMediji su ranije preneli da je Dejan Stanković pikirao Federika Makedu, ali i da je došlo do nepremostivih prepreka u pregovorima. Ipak, navodi srpski portal, crveno-beli su dogovorili uslove o saradnji sa 28-godišnjim napadačem Panatinaikosa, pa im još ostaje da grčki velikan prihvati njihovu ponudu.\nMakeda je navodno tražio platu od 1,2 miliona evra za godinu dana, ali će ipak pristati za 500.000 fiksno, odnosno 700.000 ukupno uz "lako ostvarive bonuse".\nOno što za sada "koči" dolazak nekadašnjeg člana mlađih selekcija Italije je visoko obeštećenje koje potražuje njegov trenutni klub. PAO za Makedu traži milion evra, ali je uprava Zvezde bila spremna da ponudi 350.000. Ipak, kako stvari stoje, crveno-beli će morati da izdvoje više od planiranog, mada se trenutno ne zna tačno koliko.\nMakeda danas ima 28 godina, a nekadašnja velika nada Mančester Junajteda posle dosta teških godina iza sebe ima dobru sezonu koju je proveo u Panatinaikosu. Za ekipu iz Grčke nastupio je na 23 utakmice na kojima je 12 puta uspeo da postane strelac, zbog čega se pored beogradskih crveno-belih za njega interesuju i drugi klubovi. Makeda je kao talentovani mladi fudbaler u veoma pompeznom transferu iz Lacija prešao u Mančester Junajted, ali tamo nikada nije ispunio velika očekivanja, zbog čega je veći deo dosadašnje karijere proveo na pozajmicama.


Svijet, 1. maj/svibanj 2020.\nPetak, 1. maj/svibanj 2020.\nUoči Svjetskog dana slobode medija 3. maja, iz Amnesty Internationala navode slučajeve u kojima su vlasti kršenjem slobode izražavanja i pristupa informacijama, možda ugrozile zdravlje javnosti.\nU vrijeme dok je svijet obuzet pandemijom COVID-19 i rasta tenzija između Vašingtona i Pekinga, američki i kineski vojni brodovi su bili na ivici incidenta s tvrdnjama Kine da je protjerala američki razarač iz voda Južnog kineskog mora, što SAD negiraju.\nPop zvezda u Rusiji izazvala gnev stavom o porodičnom nasilju: Šta si mu uradila da te tuče\nPop zvezda u Rusiji izazvala gnev kada je sugerisala da su žene žrtve porodičnog nasilje same krive zbog zlostavljanja.\nDa li će odluka njemačke Bundeslige uticati na ishod ove sezone nogometnih takmičenja u Evropi?\nSa sumnjama u efikasnost Vlade Francuske u reagovanju na korona virus, ankete pokazuju da je značajno smanjeno poverenje u centralne vlasti, dok je pandemija COVID-19 istakla duboke podele u francuskom društvu.\nŠvedska se bori protiv pandemije korona virusa bez zatvaranja barova i restorana ili nametanja obaveznih obustava rada.\nAviosaobraćaj osakaćen pandemijom COVID-19 najavljuje mere za povratak putnika posle ukidanja ograničenja kretanja u svetu. Dok se očekuje mnoštvo zdravstvenih provera i dezinfekcionih sredstava, avioprevoznici se suočavaju i s nemogućim zadatkom sprovođenja mera fizičkog distanciranja u avionima.\nFrustracije u ruskim regijama zbog ograničenja prodaje alkohola\nMnoge regije širom Rusije teško se odlučuju hoće li napori u borbi protiv širenja COVID-19 zahtijevati ograničenja u prodaji i konzumaciji alkohola. Mnogi od onih koji su uveli ograničenja suočavaju se s neredima, od nezadovoljstva do ilegalne prodaje i proizvodnje.\nNovi Zeland proglasio je pobjedu nad novim korona virusom što je bio vrhunac napornog društvenog eksperimenta koji je bio u suprotnosti s manje restriktivnim naporima zapadnih zemalja, naročito njenog prvog susjeda Australije koja također bilježi pad broja zaraženih s manje ekonomskih posljedica.\nAustralija optužuje Kinu zbog pandemije, Peking preti ekonomskom odmazdom\nPeking je upozorio vlasti u Kamberi da njihovi odnosi mogu biti trajno narušeni nakon što je australijski premijer Skot Morison ponovo zatražio istragu o uzrocima pandemije korona virusa koja je izbila u gradu Vuhanu.


Srbija u ritmu Evrope – Iva, Maša i Jana očekuju glasove Vrbašana | Oko Nas\nSrbija u ritmu Evrope – Iva, Maša i Jana očekuju glasove Vrbašana\n25/08/2021 Oko nas\nIva Milićević i Maša i Jana Avramov, predstavnice su opštine Vrbas na popularnom muzičkom festivalu za mlade „Srbija u ritmu Evrope“ . Izvođenjem jedne turske pesme, koja je izabrana kao plod partnerstva sa Ambasadom Turske, trudiće se da na najbolji način predstave svoj grad i obezbede visok plasman. Sve će se znati nakonnedelje, 05. septembra kada će se takmičenje direktno prenositi na Prvoj TV, a do tada je otvoreno SMS glasnje.\nPovodom Ivinog, Mašinog i Janinog predstavljanja danas je Vrbas posetio David Makevič, direktor festivala, i u susretu sa predstavnicama Vrbasa i Tijanom Aleksić, zamenicom predsednika opštine, najavio za 05. septembar u 13.00 časova finalno takmičenje na Prvoj TV.\nIva, Maša i Jana pozvale su svoje sugrađane da glasaju za njih. Potrebno je na broj 1557 poslati SMS sa tekstom PESMA_11\n„Od januara smo u realizaciji našeg projekta ‘Srbija u ritmu Evrope’ za 2021. godinu i opština Vrbas je jedna od 24 opštine i grada koja je već duži niz godina učesnik festivala. Ove godine partner Vrbas je Ambasada Turske, sa kojom smo već uspešno sarađivali i nadam se da ćemo tu saradnju u narednom periodu dodatno razviti. Deca koja predstavljaju Vrbas su veoma talentovana, njihov napredak bio je jasno vidljiv, raste interesovanje za njihov nastup i nadamo se da će imati i zapažen plasman. Cilj nam je da podstaknemo ovakve talente, da im damo mogućnost da prosperiraju na lokalnom i nacionalnom nivou i predstave svoja znanja i veštine na najbolji način“, rekao je Makević.\nPrethodni članakNova izložba u Likovnoj galeriji – „Bogovnik“ Konstantina ĐuričkovićaSledeći članakPSS Vrbas organizovala Dan polja na oglednom polju kod Zmajeva


Medijska udruženja traže da se novinarima omogući da i dalje prate konferencije – Centar za razvoj lokalnih medija\nMedijska udruženja traže da se novinarima omogući da i dalje prate konferencije\nU zajedničkom saopštenju šest novinarskih i medijskih udruženja se navodi da „ne postoji nijedan razlog da u momentu kada glavni epidemiolozi najavljuju odlučujuće i bitne dane za građane Srbije, Vlada ograniči direktna pitanja stručnjacima“.\n„Uvođenje praćenja konferencija preko video linka treba da bude samo još jedan kanal komunikacije, a ne jedini“, navodi se u saopštenju.\nUdruženja su upozorila da slanje pitanja isključivo putem imejla pre konferencije i informisanje građana bez prisustva novinara otvara mogućnost za zloupotrebe dostavljenih pitanja i može dovesti do toga da upiti novinara koji poštuju Kodeks novinara Srbije ostanu bez odgovora.\n„Potpuno je apsurdno da lekari koji bi trebalo da se bore protiv virusa sede i pišu odgovore na pitanja, a nakon toga da se ti odgovori čitaju na konferenciji bez novinara i to sa obrazloženjem da je reč o zaštiti zdravlja novinara“, ukazuje se u saopštenju.\nMedijska koalicija napominje i da u situaciji kada je u društvu povećan stepen straha i anksioznosti novinari imaju ključnu ulogu da objektivno informišu građane i građanke o svim merama i da postavljaju pitanja predstavnicima vlasti i struke.\n„Ovim potezom Vlada Srbije nanosi štetu informisanju građana i zbog toga tražimo od nje da odmah prekine sa praksom sužavanja medijskih i novinarskih sloboda“, navodi se u saopštenju.\nSaopštenje su potpisali Nezavisno društvo novinara Vojvodine, Nezavisno udruženje novinara Srbije, Asocijacija medija, Asocijacija onlajn medija, Asocijacija lokalnih nezavisnih medija Lokal pres i Asocijacija nezavisnih elektronskih medija.\nUNS: Omogućiti novinarima da direktno postave pitanja i potpitanja\nUdruženje novinara Srbije (UNS) prethodno je pozvalo Vladu Srbije da ponovo razmotri odluku prema kojoj novinari ubuduće neće moći da prisustvuju konferencijama na kojima lekari i državni zvaničnici odgovaraju na pitanja o epidemiji koronavirusa.\nVlada je saopštila je da će novinari od subote, 11. aprila pitanja na redovnim konferencijama za novinare u Palati Srbija o stanju korona virusa u Srbiji postavljati putem mejla, usled „sve veće zabrinutosti novinara, snimatelja i fotoreportera za svoje zdravlje, i nakon prigovora o ugroženosti na konferencijama za medije predsednika i članova vlade, kao i stručnjaka“.\nAna Lalić: Moje pisanje potvrđuje sve više zaraženih medicinara u Srbiji\nVlast ne želi da gledaoci nacionalnih televizija čuju pitanja profesionalnih medija


800 RSD umesto 2.000 RSD\nu Salonu lepote Happy Lady u centru grada!\nNajsavremeniji način uklanjanja bora\nvećeg stepena sa lica i vrata!\nLasersko podmlađivanje je trenutno najsavremeniji način uklanjanja bora većeg stepena sa lica i vrata. Blago termosenzitivno dejstvo razbija veze između sraslih elastičnih vlakana i stimuliše stvaranje novih ćelija kolagena, što dovodi do zatezanja i podmlađivanja kože, pa čak i ožiljnog tkiva. Ceo postupak je zaokružen upotrebom računara i mikroprocesorske tehnologije koja kontolišelaserski zrak, tako da je rad izuzetno precizan i ne postoji mogućnost greške. Već nakon prvog tretmana laserski rezultati su jasni, pri čemu vidno podmlađena koža izaziva veliko zadovoljstvo kod pacijenta. Koža dobija sjajan, podmlađeni izgled, punoću i elastičnost.


SRPSKA ŠALJE JOŠ 1.000 RUSKIH VAKCINA U MOSTAR - TPtimes.news\nSRPSKA ŠALJE JOŠ 1.000 RUSKIH VAKCINA U MOSTAR\nSrpski član i predsjedavajući Predsjedništva BiH Milorad Dodik najavio je danas da će Republika Srpska Mostaru donirati još 1.000 vakcina “sputnjik ve”.\n“Mi smo ranije iz Republike Srpske poslali 500 vakcina `sputnjik`. Sada smo dogovorili još 1.000 sa željom da pomognemo građanima Mostara, prije svega, našim ljudima”, naveo je Dodik nakon sastanka sa rukovodstvom SNSD-a Mostar.\nDoktorka u Domu zdravlja Mostar Sanja Đurasović zahvalila je Dodiku na brzi i ljubavi prema građanima Mostara.\n“U proteklim danima u Mostaru je 500 građana vakcinisano vakcinom `sputnjik ve` koju je našem gradu donirala Republika Srpska. Moram naglasiti da su navedenom vakcinom vakcinisani građani Mostara bez obzira na nacionalnost, te dio medicinskih radnika Univerzitetske kliničke bolnice Mostar”, rekla je Đurasovićeva.\n“U Mostaru je velika zainteresovanost za ovu vakcinu, te smo se odlučili da ponovo zatražimo donaciju vakcine `sputnjik ve`”, dodala je Đurasovićeva.\nDodik se danas u Mostaru sastao sa zamjenikom predsjednika Gradskog vijeća Mostara Veliborom Milivojevićem, te je tom prilikom istakao da srpska zajednica u ovom gradu mora da bude još više kompaktna.\nOn je naglasio da će Srbi u Hercegovačko-neretvanskom kantonu uskoro i na papiru biti konstitutivan narod, ali da je od deklarativne podrške mnogo važnije šta će biti urađeno na terenu.\n“Bez obzira na to što u Mostaru imamo samo jednog odbornika u Gradskoj skupštini mi smo ovdje postali važan politički faktor. Razuđenost i stare navike da Srbi budu na listama drugih političkih partija moramo da vidimo na koji način ćemo prevazići”, izjavio je Dodik, nakon sastanka sa rukovodstvom SNSD-a Mostar.\nOn je naglasio da Milivojević i rukovodstvo SNSD-a imaju njegovu podršku da nastave sa konsolidacijom stranke i političkog uticaja u Mostaru.\n“Vjerujemo da sa HDZ-om i partijama iz bošnjačkog naroda možemo da ostvarimo dobru saradnju. Nas interesuje da riješimo naše probleme koji su godinama ovdje bili potisnuti i nisu bili predmet interesa ni Hrvata, niti Bošnjaka. Sada ne trebamo oklijevati nijednog trenutka da to radimo”, istakao je Dodik, koji vjeruje da se može napraviti napredak.\nMilivojević je rekao da je sa Dodikom razgovarao o političkoj situaciji u Mostaru, položaju srpskog naroda i problemima sa kojima se susreću, te mu zahvalio za dosadašnju podršku i razumijevanje, kao i interesovanje za Mostar.\n“Osvrnuli smo se na sve do sada urađeno, na rezultat postignut na lokalnim izborima, izazove koji nas čekaju. Sagledavši sve to napravili smo osnovne smjernice zajedničkog djelovanja s ciljem da srpska zajednica u Mostaru i Hercegovačko-neretvanskom kantonu zauzme položaj koji joj pripada”, rekao je Milivojević.\nOn očekuje da će uz podršku Dodika, ali i uz uvažavanje predstavnika ostala dva naroda, i srpski narod uskoro postati konstitutivan u HNK, kako to Ustav Federacije BiH i nalaže.\n“Ostajemo uvjereni da će Mostar, kao i do sada, ostati u fokusu vlasti i Republike Srpske i Srbije i da ćemo zajedno raditi na boljoj budućnosti i srpske zajednice i svih građana Mostara”, rekao je Milivojević, koji je i predsjednik mostarskog SNSD-a.\nPrevious articleU IZGORJELOJ KUĆI U SARAJEVU PRONAĐENO UGLJENISANO TIJELO\nNext articleU RIJECI SPREČI KOD PETROVA PRONAĐENO TIJELO ŽENE


DRAGAN BUJOŠEVIĆ I OLIVERA JOVIĆEVIĆ U TRCI ZA DIREKTORA: UO RTS otvorio pristigle prijave na konkurs - Jutarnje.rs\nDRAGAN BUJOŠEVIĆ I OLIVERA JOVIĆEVIĆ U TRCI ZA DIREKTORA: UO RTS otvorio pristigle prijave na konkurs\nDRAGAN Bujošević, Vladimir Palikuća, Olivera Jovićević, Stanislav Veljković i Miloš Rajković – imena su ljudi, sa kojima će članovi Upravnog odbora RTS obaviti razgovore pre nego što odluče ko će od njih eventualno biti novi generalni direktor RTS.\nUO RTS otvorio je danas 12 pristiglih prijava i konstatovao da su uslove ispunili aktuelni v.d. generalnog direktora Dragan Bujošević, autorka emisije “Upitnik” Olivera Jovićević, pisac i bivši član REM-a Miloš Rajković, poznati voditelj “Beogradske hronike” i “Jutarnjeg programa” Vladimir Palikuća i generalni sekretar Javnog servisa Stanislav Veljković.\nUslove nisu ispunili novinar u penziji Svetislav Nedeljković, koji nije prošao u drugi krug ni na prošlom konkursu, zatim član Programskog saveta RT Vojvodine Budimir Marković, Milena Vučetić, dugogodišnji tehnički direktor RTS, Slobodan Orlić, bivši poslanik i direktor “Rajt agencije”, reditelj Đura Mrđa, koji nije dostavio uverenje o prebivalištu, i pesnik i spoljni saradnik RTS Vladimir Rakić.\nOdbačena je i prijava Aleksandra Vučića koju je, kako je ranije u medijima najavio, Kreativni tim Pokreta za preokret dostavio Upravnom odboru.\nUO zvanično ima 45 dana da izabere novog generalnog direktora, a zakazivanje razgovora s kandidatima očekuje se već od sledeće nedelje.\nPrethodni tekstBolan poraz – Standard posle produžetaka eliminisao Vojvodinu\nSledeći tekstMig-21 se srušio kod Malog Zvornika, poginula oba pilota\nJOŠ JEDNA SRAMNA IZJAVA ATLAGIĆA (SNS) U SKUPŠTINI: Bjelogrliću napusti Srbiju!...\nSve više Nemaca odbija vakcinaciju


► Ljajić za RSE: Moguće da je sporno oružje izvezeno iz Srbije u Jermeniju pre\n"U 2020. godini, u maju i junu, Srbija je odobrila dva ugovora za izvoz naoružanja u Jermeniju i u pitanju je bila municija za puške i pištolje. U ranijem periodu, 2015. godine, mislim da je bilo i izvoza te vrste naoružanja o kojoj govori Azerbejdžan", izjavio je Ljajić za Radio Slobodna Evropa (RSE).\nMinistar je istakao da formalno-pravno u tom slučaju nema prekršaja ili greške Srbije, jer Jermenija nije pod sankcijama UN, OEBS-a, Evropske unije ili bilo koje druge ortganizacije ili neke države.\nDodao je da je Srbija, po transparentnosti izvoza naoružanja, uvek među prvih pet zemalja na svetu, ali da bi ubuduće, uz formalno-pravnu, u obzir trebalo uzimati i međunarodnu, političku komponentu.\n"Ovo su stvari koje bi u budućnosti trebalo izbegavati, ne trebaju nam nesporazumi s bilo kojom zemljom", rekao je Ljajić.\nMinistarstvo spoljnih poslova Srbije se o ovom slučaju do sada nije oglasilo, piše RSE.\nDiplomatski odnosi Srbije i Azerbejdžana poljuljani su 19. jula, piše RSE, kada je internet portal Haqqin.az, označen kao blizak vlastima Azerbejdžana, objavio tvrdnje da su minobacači srpske izrade, kao i municija za njih, isporučeni Jermeniji preko Gruzije, a potom upotrebljeni u smrtonosnim sukobima na jermensko-azerbejdžanskoj granici, 12. jula.\nMinistarstvo spoljnih poslova Azerbejdžana je potom pozvalo na razgovor otpravnicu poslova Ambasade Srbije Danicu Veinović.\n"Sreo sam se s otpravnicom poslova Srbije u Azerbejdžanu. Otvoreno sam rekao da imamo tačne informacije o tome šta je bilo, i srpska strana bi trebalo da istraži ovaj slučaj", rekao je juče novinarima zamenik ministra spoljnih poslova Azerbejdžana Khalaf Khalafov.\nOn je naglasio da su srpske proizvodnje minobacači i drugo oružje koje se koristi protiv pograničnih naselja u toj zemlji i njenih vojnika, što je utvrđeno preliminarnom istragom Azerbejdžana.\n"U međunarodnom pravu postoji liberalizam o porekla dobara. Međutim, situacija je drugačija u pogledu porekla oružja. Izvoz tog oružja trebalo bi da bude pod kontrolom zemlje proizvođača", rekao je zamenik ministra spoljnih poslova Azerbejdžana.\n24.07.2020, 15:58h Aleks Preporuči\nAla se nalupetao, svala mu cast\nVišenedeljni protesti u Bugarskoj zbog raširene korupcije eskalirali su neredima i sukobima s policijom kod zgrade Parlamenta koji treba da počne raspravu o novom ustavu, što opozicija i...


U KS-u143 novozaraženih koronavirusom, oporavilo se 166 pacijenata - Index.ba\nU KS-u143 novozaraženih koronavirusom, oporavilo se 166 pacijenata\nProteklog dana u Kantonu Sarajevo su potvrđena 143 nova slučaja zaraze koronavirusom, nakon laboratorijskog testiranja 924 uzorka.\nU istom periodu, od Covid-19 infekcije se oporavilo 166 pacijenata, a dvije osobe su preminule od posljedica ove bolesti.\nTrenutno je na bolničkom liječenju 201 pacijent, od kojih 187 ima akutnu infekciju, dok su ostali post covid ili se nalaze na opservaciji/trijaži.\nUdio vakcinisanih osoba u broju hospitaliziranih je 11,44 posto.\nU toku proteklog dana, aplicirana je 1.521 doza vakcina, i to: 580 na Zetri i 941 na vakcinalnim punktovima u domovima zdravlja.\nPročitajte: U BiH 218 novozaraženih, preminulo 18 osoba\nPrethodni članakUhapšen visoki lider ISIL-a Sami Jasim\nNaredni članakUspješni Krajišnik iz Amerike uzgaja konje pod Grmečom


Češki i Švedski ministri upozoravaju Prištinu\nРубрика: Политика, Актуелно Аутор: новинарство 668 пута прочитано Датум: 9.09.2007 Одштампај\nVIJANA DO KAŠTELO – Ministri spoljnih poslova Češke i Švedske Karel Švarcenberg i Karl Bilt upozorili su danas u portugalskom gradu Vijana do Kaštelo privremene institucije samouprave na Kosovu i Metohiji da nikako ne proglašavaju jednostranu nezavisnost pokrajine.\n„Kosovski (Albanci) će dobiti dobre savete kako da usklade svaki svoj korak sa Evropskom unijom… Mi sigurno nećemo biti među prvima koji će priznati (nezavisno Kosovo),„ rekao je ministar Švarcenberg novinarima tokom sastanka evropskih šefova diplomatija.\nMinistar Bilt je, pak dodao da evropske zemlje snažno podržavaju predstavnika EU u posredničkoj „trojci” za Kosmet Volfganga Išingera, u nastojanju da tokom naredna tri meseca, bude postignut dogovor između Beograda i Prištine\nBilt je, prema izveštajima svetskih novinskih agencija, procenio kako je kompromis i dalje moguće postići.\n„Potražićemo različite alternative i početkom decembra videti gde se nalazimo,” rekao je Bilt.\nPredstavnik EU u „trojci” nemački ambasador Išinger rekao je kako je plan izaslanika Martija Ahtisarija da Kosmet dobije nezavisnost uz bezbednosne garancije za srpsku manjinu, „još uvek na stolu”.\n„Teškoće su velike, a šanse (da se postigne dogovor) slabe – ali ih ima,„ dodao je Išinger.\nDomaćin dvodnevnog skupa, ministar spoljnih poslova Portugalije Luis Amado ocenio je, pak, da je jedinstvo pri rešavanju pitanja statusa Kosmeta ključno za kredibilitet evropske spoljne politike.\n„Ne mogu da zamislim da bi na kraju mogli doći u situaciju u kojoj imamo čvrst stav Rusije, cvrst stav Sjedinjenih Američkih Država, a Evrope jednostavno nema,” rekao je na konferenciji za novinare ministar Amado, čija je zemlja trenutno predsedavajuća EU.\nSlovenački ministar spoljnih poslova Dimitrij Rupel, rekao je na marginama današnjeg sastanka, kako je želja svih članica da „EU govori istim glasom,” ali i primetio kako ima utisak da jedinstvo ne znači istu stvar za sve njegove kolege.\n« « Претходне вести: Filaretu pod nadzorom dozvoljen ulazak u Crnu Goru\nНаредне вести: Zašto je otkazan drugi redovni SA Sabor SPC!? » »


Proizvodi – Industrijska ventilacija, filtracija i klimatizacija | Promatik\nNaša ponuda obuhvata širok spektar proizvoda sa primenom u velikom broju industrija\nPotreba za sterilnim vazduhom u širokom spektru industrija svakodnevno raste.\nFilterski sistemi ulja\nVisokotehnološki i moderni proizvodni pogoni zahtevaju visoku efikasnost u minimalnom prostoru.\nVisok protok i efikasnost\nPowerCore sistem filtera radi sa visokim protokom, visokom efikasnošću filtracije i istovremeno pokriva malu površinu. Uložak sa filterima napravljen po Ultra-Web® tehnologiji nanofibera omogućava visoku efikasnost filtracije.\nRashladna tečnost i isparenja mašinskog ulja mogu uzrokovati klizne podove, klizanje po mašinama i zidovima, što rezultira opasnim radnim okruženjem i potrebom za većim održavanjem.\nZdravo i efikasno proizvodno okruženje\nDonaldson Torit® DCE® filtrirni sistemi filtriraju submikronske zagađivače iz vazduha i pružaju zdravo i efikasno proizvodno okruženje.\nPODEM je najveći proizvođač električnih dizalica i komponenti u srednjoj i istočnoj Evropi. Kompanija je u svojoj istoriji proizvela i prodala više od 1.800.000 proizvoda tehnologije kranskih proizvoda u više od 40 zemalja sveta - što je najveća prodaja u svetskoj istoriji.\nObratite se nam se sa poverenjem – Pozovite nas: +381 69 600 230\nKontakt podaci i lokacije\nOd svog osnivanja težimo ka zadovoljavanju najviših standarda


Prvanović i Čupić: Vlast koristi situaciju, potrebna nam je vlada državnog spasa - Politički.rs\nU dopisu medijima navodi se da je vlast prvo ubeđivala građane u bezopasnost koronavirusa, organizovala zbor radnika u Krušiku i masovna okupljanja građana prilikom prikupljanja potpisa podrške listama, a da je pristup virusu promenila kada je saznala da joj “opada rejting”.\n“Tretirajući epidemiološku situaciju isključivo kao pogodan teren za političku propagandu, garnitura na vlasti je uvodila mere sprečavanja širenja zaraze kalkulantski, pre svega vodeći računa o svojoj političkoj popularnosti”, navodi se u dopisu.\nKako se dodaje, predsednik Srbije Aleksandar Vučić koristi svaku priliku za ličnu promociju i političku propagandu “ostavljajući građane uskraćenim za kompetentna mišljenja stručnjaka”.\n“Ni parlament ni Vlada ne predstavljaju nikakve organe vlasti u državi, a zloupotreba položaja od strane predsednika je dostigla nezapamćen nivo”, ocenjuje se u saopštenju.\nOcenjuje se i da će Srbija posle epidemiološke krize biti u nepovoljnoj situaciji, a da umesto angažovanja najvećih stručnjaka koji bi osmislili mere ekonomije, vlast zloupotrebljava situaciju i na ekonomskom planu u cilju “predizbornog dodvoravanja građanima, a radi podizanja urušenog rejtinga”.\nKako se naglašava, vladu građanskog i državnog spasa zato treba hitno formirati. Ta vlada bi donosila mere “blagovremeno i savesno”, radila bi na sprečavanju propasti ekonomije Srbije, pripremala plan za dugoročno delovanje, sredstva bi bila racionalno planirana, vlada bi osnažila institucije, vratila slobodu medijima i pripremala fer uslove za slobodne izbore.\nTagged: ALEKSANDAR VUČIĆ, ČEDOMIR ČUPIĆ, KORONAVIRUS, SLOBODAN PRVANOVIĆ


ODBORNIK NPS U LOPARAMA PRELAZI U SDS: Za opozicionare “papci” samo oni koji idu u vlast - Opcija\nODBORNIK NPS U LOPARAMA PRELAZI U SDS: Za opozicionare “papci” samo oni koji idu u vlast\n22-06-2021 Pocetna, Politika, Srpska\nLjubiša Tošić, odbornik Narodne partije Srpske u Loparama, koja je u koaliciji sa SNSD-om, prema dobro obaviještenom izvoru iz SDS-a, prelazi u redove Srpske demokratske Stranke u opštini Lopare.\nTošić će zvanično pristupiti SDS-u u četvrtak, a za prelazak mu je obećana funkcija potpredsjednika Skupštine opštine Lopare, čime će zamijeniti kadar SDS-a Aleksandra Todorovića, za koga je rezervisana pozicija direktora novoosnovanog preduzeća „Vodovod“ Lopare. Osim trgovine pozicijama, prema dobro obaviještenom izvoru bliskom SDS-u, Tošić je za prelazak u Srpsku demokratsku stranku dobio i novčanu nadoknadu.\nPostavlja se pitanje, šta je iza političke trgovine sa pozicijama za koje se SDS-ovci zaklinju da su narodne i koliko ima sredstava za političko „papkarenje“ u opštini Lopare, koja inače spada u red izrazito nerazvijenih opština?!\nDa li su za opozicionare, koji često govore o moralu i preletačima, preletači i „papci“ i oni koji pređu u njihove redove, ili su priče o „papcima“ i korupciji rezervisane samo za one koji pređu u redove vlasti?!\nU Skupštini opštine Lopare SDS je osvojio 11 mandata, po 3 mandata su dobili PDP, DNS i SNSD, Demosu su pripala 2, a SP 1 mandat od ukupno 23. Tošić i ostali odbornici DNS-a su, inače, nakon raspada Demokratskog narodnog saveza pristupili novoformiranoj stranci Darka Banjca – Narodnoj partiji Srpske.\nSDS ima apsolutnu većinu u opštini Lopare, te je stoga nejasno zbog čega im je potrebno „pojačanje“ u njihovim redovima.\nDobri poznavaoci prilika u ovoj opštini kažu da se na ovaj način „gospodar“ Lopara Rado Savić politički revanšira nad Narodnom partijom Srpske, koja je nakon raspada DNS-a, ostala dosljedna koaliciji sa SNSD-om na nivou opštine i Republike Srpske.\nTvrde da je prelazak odbornika NPS-a u SDS isključivo lična osveta načelnika opštine Lopare Rade Savića Narodnoj partiji Srpske u Loparama i Đorđu Popoviću, za kojeg se smatra da ima veliki uticaj na Opštinski odbor NPS-a u ovoj podmajevičkoj opštini, a koji je delegirao zajedničkog kandidata za načelnika opštine Lopare Srećka Ilića, u koaliciji sa SNSD-om.


APPLE-OVA TRŽIŠNA VREDNOST PREMAŠUJE 3 | Radio Šabac\nHomeSve vestiAPPLE-OVA TRŽIŠNA VREDNOST PREMAŠUJE 3\nAPPLE-OVA TRŽIŠNA VREDNOST PREMAŠUJE 3\nApple je postavio novu prekretnicu među kompanijama kojima se javno trguje, a njegova tržišna vrednost je u ponedeljak premašila 3 triliona dolara(10¹²).\nTehnološka kompanija je prva koja je ikada vredela toliko, a dostignuće dolazi nešto više od tri godine nakon što je dostigla cifru od 1 trilion dolara u avgustu 2018. (Dve godine kasnije je premašila 2 triliona dolara.)\nAkcije Apple-a dostigle su 182,86 dolara u 13:48 ET, stavljajući kompaniju iznad granice od 3 triliona dolara i zvanično postavljajući prekretnicu. U 2021, akcije kompanije su porasle za oko 35%.\nRivalski Microsoft ne zaostaje mnogo za Apple-om, trenutno se može pohvaliti tržišnom kapitalizacijom od otprilike 2,6 triliona dolara. Amazon je malo dalje iza, sa skoro 1,75 triliona dolara. Između njih je vlasnik Google-a Alphabet, sa oko 2 triliona dolara.\nApple-ov porast dolazi jer je potražnja za iPhone-om 13 bila posebno velika, a njegove pretplatničke usluge su takođe dobro poslovale. Prihodi kompanije u poslednjem tromesečju porasli su za 29% u odnosu na prethodnu godinu, a prodaja iPhone-a porasla je za 47% u odnosu na pre godinu dana.\nApple nije dao smernice od početka pandemije, ali je izvršni direktor Tim Kuk rekao o zaradi u oktobru da će decembarski kvartal biti najveći u istoriji kompanije u smislu prihoda.\n„Postizanje 3 triliona dolara je još jedan prelomni trenutak za Apple, jer kompanija nastavlja da dokazuje onima koji sumnjaju da greše sa renesansom rasta koja se odigrava u Kupertinu“, rekao je Danijel Ajvs iz Vedbuša u belešci investitorima sredinom decembra. „Osnovna priča o potražnji iPhone 13 za Kupertino, kako u zemlji, tako i u Kini, po našem mišljenju napreduje daleko ispred očekivanja berze”.\nPrevious articleKad priroda pokaže svoju surovu stranu (VIDEO)\nNext articleČitajte u “Vestima”: Oteta cela srpska sela


Generalni sekretar UN upozorio na rizik od gladi u četiri zemlje\n5. septembar/rujan, 2020.\nGeneralni sekretar Ujedinjenih nacija Antonio Gutereš upozorio je da postoji rizik od gladi u Kongu, Jemenu, na severoistoka Nigerije i u Južnom Sudanu, koji su pogođeni sukobima i gde su ugroženi životi miliona ljudi.\nU belešci za članove Saveta bezbednosti koju je juče dobio Asošijeted pres, šef UN je rekao je da se četiri zemlje svrstavaju "među najveće prehrambene krize na svetu", prema izveštaju o krizama sa hranom za 2020. godinu i nedavnim analizama bezbednosti hrane.\n"Sada je potrebna akcija", rekao je Gutereš. On je neveo da posle višegodišnjeg rata i nasilja, stanovnici Konga, Jemena, severoistočne Nigerije i Južnog Sudana ponovo se suočavaju sa povećanom nesigurnošću zbog nedostatka hrane i potencijalnom gladi, prenosi Beta. Šef UN-a rekao je da se situacija pogoršava u brojnim drugim zemljama pogođenim sukobima, uključujući Somaliju, Burkinu Faso i Avganistan.\nPrema njegovim rečima situacija se razlikuje od zemlje do zemlje, ali civili stradaju i raseljavaju se, sredstva za život su uništena, dok se istovremeno napadaju humanitarni konvoji i ometa pružanje pomoći. Rekao je da je nesigurnost hrane u zemljama pogođenim sukobima "sada pogoršana prirodnim katastrofama, ekonomskim šokovima i krizama javnog zdravlja, a sve je to povezano sa pandemijom COVID-19".


Grad Čačak se pridružio realizaciji porjekta "Znanjem do posla" (FOTO) | MediaPortal.rs\nGrad Čačak se pridružio realizaciji porjekta "Znanjem do posla" (FOTO)\nZajedno sa Oliverom Štrajtom, direktorom projekta „Znanjem do posla“, gradonačelnik Čačka, gospodin Milun Todorović, juče je potpisao ugovor o zajedničkoj saradnji na polju podizanja zapošljivosti mladih kroz organizovanje obuka na radnom mestu kod lokalnih poslodavaca.\nGrad Čačak je prva lokalna samouprava koja se i zvanično, potpisivanjem ovog sporazuma, priključuje realizaciji projekta. Zahvaljujući projektu “Znanjem do posla” šansu da lakše dođu do posla, kroz obuku na radnom mestu, dobiće 50 mladih Čačana. Ukupan novac namenjen u ovu svrhu je 5.500.000 dinara, od čega Grad Čačak učestvuje sa 30 odsto iz gradske kase. Prema projektu, posladavci obezbeđuju i dodatna sredstava iz svojih izvora, koja su neophodna za sprovođenje obuka u svojim firmama.\nOvo je izuzetan dan za Čačak, pre svega za mlade, jer će njih 50 dobiti šansu zahvaljajući Vladi Švajcarske i naravno, velikom projektu nevladinog sektora "Znanjem do posla" Švajcarske Ambasade u Beogardu.\nŽelim da se naši mladi Čačani uključe u ovaj projekat, da brzo steknu nova znanja, i što je naš najveći cilj, da ostanu u Čačku. Oni koji imaju želju i potrebu da se vrate u naš grad, zasnivaju ovde porodice i svoja stečena znanja prenose budućim pokolenjima, izjavio je Todorović.


U banjalučkoj bolnici liječi se 105 osoba od koronavirusa, pet na respiratorima – TVSA.BA\nPonedjeljak, 23 Maja, 2022 7:09\nNaslovna/Vijesti/Bosna i Hercegovina/U banjalučkoj bolnici liječi se 105 osoba od koronavirusa, pet na respiratorima\nNedjelja, 26 Aprila 2020, 12:03\nU Univerzitetskom kliničkom centru Republike Srpske (UKC RS) liječi se ukupno 105 osoba sa potvrđenim prisustvom ili sumnjom na prisustvo koronavirusa, od kojih je pet na respiratorima.\nNa Odjeljenju Covid 19 hospitalizirana su 42 pacijenata teže kliničke slike, dok je u izolaciji šest pacijenata, a tri osobe su na neinvanzivnom modu mehaničke ventilacije, potvrđeno je iz entitetskog Ministarstva zdravlja i socijalne zaštite.\nPojašnjavaju da je na Odjelu hirurgije (stara lokacija UKC) 14 pacijenata s lakšom do srednje teškom kliničkom formom i na Odjelu pulmologije (stara lokacija UKC) 35 osoba sa lakšom do srednje teškom kliničkom formom.\nU bolnici u Trebinju zbrinuto je osam pacijenata sa Covid-19 oboljenjem, Doboju, Istočnom Sarajevu i Prijedoru po pet, te u bolnicama u Foči dva i u Zvorniku jedan pacijent.\nTrenutno se u Studentskom centru “Nikola Tesla“ u Banjoj Luci nalazi 66 osoba kod kojih je potvrđen test na novi virus korona, a nemaju simptome Covida-19, u Studentskom domu u Trebinju 32, u Zvorniku dvije te po jedna osoba u objektima u Bijeljini i u Istočnom Sarajevu.\nU RS je pod zdravstvenim nadzorom 3.505 osoba, a nadzor je završen kod njih 21.584.\nZabranu napuštanja mjesta prebivališta prekršilo 60 osoba u RS-u


Zdrava Srbija: Kakva sudbina čeka Borovicinu firmu Dunav grupa agregati\nBeta 2. oktobra 2021. 17:00\nNovosadski odbor Zdrave Srbije saopštio je danas da „pažljivo“ prati otvoreni stečaj nad firmom Dušana Borovice, Dunav grupa agregati.\nOni su u saopštenju naveli da se pitaju da li i to preduzeće čeka sudbina „najvećeg dužnika Novog Sada“ po osnovu pravosnažne presude, firme „Borovica transport“, koju je iz stečaja kupio Dušan Borovica putem povezane firme DMB Šiping iz Rume.\nOni su dodali da je „zanimljivo“ da se, iako je pravosnažnom presudom Srbija obavezala Borovicu da iz razloga što je stekao protivpravnu imovinsku korist vrati celokupan dug Novom Sadu, protiv njega ne vodi krivični postupak za posao izgradnje Bulevara Evropa u glavnom gradu Vojvodine.\n„Dunav grupa agregati je, po zvaničnim podacima Poreske uprave, jedan od najvećih poreskih dužnika državi, sa dugom blizu jedne milijarde dinara. Od posla na izgradnji Bulevara Evrope 250 miliona dinara je završilo u decembru 2011. na računu firme Dušana Borovice, firme Dunav grupa agregati“, navedeno je.\nOni se upitali kako će se okončati započeti stečaj, ako se zna da je firma povezana sa Dušanom Borovicom, DMB Šiping, već uspostavila hipoteku nad značajnim delom imovine Dunav grupe agregati.\n„To su uradili izmedju ostalog i zahvaljujući ugovoru o zasnivanju hipoteke na iznos od veći od 12 miliona evra, zaključen 20. jula 2018. godine. izmedju Dušana Borovice, u ime Dunav grupa doo, njegove partnerke Marije Mesarović, u ime DMB Šiping, i Radovana Baltića, u ime Dunav grupe agregati“, navodi se u saopštenju.